sagorsarker/bangla-wikipedia huggingface dataset:
গুরমাঘটিগ অনুমান

গণিতে, গুরমাঘটিগ অনুমান () হল সংখ্যা তত্ত্বের একটি অনুমান যা বেলজিয়ান গণিতবিদ রেনে গুরমাঘটিগের নামে নামকরণ করা হয়েছে। অনুমানটি বলে যে, 
formula_1 সূচকীয় ডায়োফ্যান্টাইন সমীকরণটির কেবল মাত্র দুটি পূর্ণসংখ্যা সমাধান রয়েছে, যেখানে formula_2 এবং formula_3 । যথা:
এবং
গুরমাঘটিগ অনুমানকে আরেকভাবে ব্যাখ্যা করা যায়: ৩১ (বেস ৫-এ "১১১" এবং বেস ২-এ "১১১১১") এবং ৮১৯১ (বেস ৯০-এ "১১১" এবং বেস ২-এ "১১১১১১১১১১১১১") হল একমাত্র দুটি সংখ্যা, যেগুলো দুইটি ভিন্ন বেসে অন্তত ৩ অঙ্কবিশিষ্ট রিপিউনিট (Repunit) হিসেবে বিদ্যমান।
রিপিউনিট বলতে বোঝায় এমন সংখ্যা যা কোনো নির্দিষ্ট বেসে কেবলমাত্র ১ দ্বারা গঠিত হয়। যেমন, বেস ১০-এ "১১১" হলো:
formula_6
৩১
formula_7
formula_8
৮১৯১
formula_9
formula_10
নির্দিষ্ট সূচক formula_11 ও formula_12-এর জন্য সমীকরণটির সীমিত সংখ্যক সমাধান রয়েছে। তবে তাদের প্রমাণ <nowiki>"সিগেলের সসীমতা তত্ত্ব"</nowiki>-এর উপর নির্ভরশীল, যা কার্যকরভাবে গণনা করা যায় না।
যদি formula_13 ও formula_14 হয় (যেখানে formula_15), তবে formula_16-এর মান formula_17 ও formula_18-এর উপর নির্ভর করে একটি গণনাযোগ্য সীমার মধ্যে আবদ্ধ।
formula_19 এবং বিজোড় formula_12-এর ক্ষেত্রে, পূর্বে আবিষ্কৃত দুটি সমাধান ছাড়া অন্য কোনো সমাধান নেই।
formula_21 ও formula_22-এর মৌলিক উৎপাদকগুলো যদি একটি সসীম সেটে থাকে, তবে সমাধানের সংখ্যাও সসীম এবং সেগুলো কার্যকরভাবে গণনা করা যায়।
নির্দিষ্ট formula_21 ও formula_22-এর জন্য সর্বাধিক একটি সমাধান থাকতে পারে। আর formula_21 যদি বিজোড় মৌলিক সংখ্যা বা ২-এর ঘাত হয়, তবে সর্বাধিক ৩টি সমাধান সম্ভব।
formula_21 যদি ২-এর ঘাত হয় (যেমন formula_27), তবে formula_28 ব্যতীত সর্বাধিক একটি সমাধান থাকতে পারে। প্রকৃতপক্ষে formula_29 এবং formula_30।
মিশুক

মিশুক হলো ১৯৮৫ সালে ঢাকায় আয়োজিত ২য় সাফ গেমসের মাস্কট। স্ত্রী হরিণ শাবকের আদলে তৈরি করা এই মাস্কটটির নির্মাণ করেছিলেন শিল্পী হামিদুজ্জামান খান, আবদুর রাজ্জাক ও মুস্তফা মনোয়ার। শিল্পী মুস্তফা মনোয়ার মাস্কটটির নামকরণ করেছিলেন।
১৯৮৫ সালের সাফ গেমস উপলক্ষে শিল্পী হামিদুজ্জামান খান মাস্কটের আদলে "মিশুক" নামেই দুইটি হরিণ শাবকের ভাস্কর্য নির্মাণ করেছিলেন। একটিকে শাহবাগ মোড়ে তৎকালীন পিজি হাসপাতাল (বর্তমানে বঙ্গবন্ধু শেখ মুজিব মেডিক্যাল বিশ্ববিদ্যালয়) ও জাতীয় জাদুঘরের সামনে স্থাপন করা হয়। পরবর্তীতে সেইটিকে ঢাকা শিশু পার্কের সামনে স্থানান্তর করা হয়। অপরটি স্থাপন করা হয় তৎকালীন এরশাদ আর্মি স্টেডিয়ামের (বর্তমানে বাংলাদেশ আর্মি স্টেডিয়াম) সামনে। স্টেডিয়ামের সামনের ভাস্কর্যটির যথাযথ যত্ন নেওয়া হলেও, ২০১৯ সাল নাগাদ স্বাধীনতা স্তম্ভ ও সোহরাওয়ার্দী উদ্যানের সৌন্দর্যবর্ধনের কাজ চলমান থাকার সময়ে শাহবাগের ভাস্কর্যটি অযত্ন ও অবহেলায় পড়ে ছিল।
১৯৮০-এর দশকেই বাংলাদেশের রাষ্ট্রমালিকানাধীন গাড়ি নির্মাতা প্রতিষ্ঠান এটলাস গেমসের মাস্কটের নামে নিজস্ব নকশায় সবুজ রঙের ৪-স্ট্রোক ইঞ্জিনের তিন-চাকাবিশিষ্ট অটোরিকশা-জাতীয় একটি গাড়ি বাজারে আনে। প্রায় তিন দশক চলার পর ২০১৫ সাল নাগাদ বিআরটিএ বাংলাদেশের রাস্তা থেকে মিশুকের অনুমোদন তুলে নেয়।
২০১০ সালের দক্ষিণ এশীয় গেমসের উদ্বোধনী অনুষ্ঠানে গেমসের মাস্কট "কুটুম্ব"-এর সাথে ঢাকায় আয়োজিত পূর্বতন দক্ষিণ এশীয় গেমসের মাস্কট দূরন্ত ও মিশুক স্টেডিয়াম প্রদক্ষিণ করে।
ডেথ অব আ সেলসম্যান

ডেথ অব আ সেলসম্যান () হল মার্কিন নাট্যকার আর্থার মিলার রচিত ১৯৪৯ সালের মঞ্চনাটক। ১৯৪৯ সালের ফেব্রুয়ারি মাসে ব্রডওয়ের মরস্কো থিয়েটারে নাটকটির উদ্বোধনী মঞ্চায়ন হয় এবং ৭৪২ বার মঞ্চস্থ হয়। ১৯৪০-এর দশকের শেষভাগে ব্রুকলিনের পটভূমিতে রচিত দুই অঙ্কের এই বিয়োগান্ত নাটকটি এর মুখ্য চরিত্র উইলি লোম্যানের স্মৃতির পূর্ণাঙ্গতা, স্বপ্ন ও যুক্তিতর্কের মধ্য দিয়ে বর্ণিত হয়েছে। উইলি তার জীবন নিয়ে হতাশ এবং বার্ধক্যে উপনীত হচ্ছেন। এই নাটকে মার্কিন স্বপ্ন, সত্যের ব্যবচ্ছেদ ও অবিশ্বাসের মত বিভিন্ন বিষয়বস্তু ওঠে এসেছে। এটি ১৯৪৯ সালে নাটকে পুলিৎজার পুরস্কার এবং শ্রেষ্ঠ মঞ্চনাটক বিভাগে টনি পুরস্কার অর্জন করে। কয়েকজন সমালোচক নাটকটিকে বিংশ শতাব্দীর অন্যতম সেরা নাটক বলে গণ্য করে থাকেন।
এটি বিশ্বের জনপ্রিয় মঞ্চনাটকগুলোর একটি। উদ্বোধনী মঞ্চায়নের পর থেকে নাটকটি ব্রডওয়েতে পাঁচবার পুনঃমঞ্চায়ন হয়েছে, তন্মধ্যে শ্রেষ্ঠ পুনঃমঞ্চায়নের জন্য তিনবার টনি পুরস্কার অর্জন করে। নাটকটিকে দশবার চলচ্চিত্ররূপ দেওয়া হয়েছে, তন্মধ্যে উল্লেখযোগ্য হল ১৯৫১ সালের "চলচ্চিত্ররূপ", এতে শ্রেষ্ঠাংশে অভিনয় করেন ফ্রেড্রিক মার্চ। ১৯৯৯ সালে নিউ ইয়র্কারের নাট্য সমালোচক জন লার বলেন ১১ মিলিয়ন কপি বিক্রি হওয়া নাটকটি "সম্ভবত প্রকাশিত সবচেয়ে সফল আধুনিক নাটক।"
উল্লেখযোগ্য চরিত্রাবলি
জালান বেসার স্টেডিয়াম

জালান বেসার স্টেডিয়াম বা আনুষ্ঠানিকভাবে জালান বেসার অ্যাক্টিভএসজি স্টেডিয়াম, এটি সিঙ্গাপুরের কালাংয়ে অবস্থিত একটি ফুটবল স্টেডিয়াম। স্টেডিয়ামটি জালান বেসার স্পোর্টস অ্যান্ড রিক্রিয়েশন সেন্টারের অংশ, এটি একটি কমিউনিটি স্পোর্টস সুবিধা যার মধ্যে স্টেডিয়ামের পাশাপাশি একটি সাঁতার কমপ্লেক্স রয়েছে।
এটি সিঙ্গাপুর প্রিমিয়ার লিগের ক্লাব ইয়ং লায়ন্সের স্বাগতিক মাঠ হিসেবে ব্যবহৃত হয়। সিঙ্গাপুর জাতীয় ফুটবল দল এই স্টেডিয়ামটিকে জাতীয় স্টেডিয়ামের বিকল্প স্বাগতিক মাঠ হিসেবেও ব্যবহার করে। এছাড়াও স্টেডিয়ামের মধ্যে দ্য সিঙ্গাপুর ফুটবল অ্যাসোসিয়েশনের (এফএএস) সদর দফতর রয়েছে।
কালাং

কালাং () হল সিঙ্গাপুরের কেন্দ্রীয় অঞ্চলে অবস্থিত একটি পরিকল্পনা এলাকা এবং আবাসিক অঞ্চল। এই অঞ্চলটি ৯.১৭ বর্গকিলোমিটার এলাকা জুড়ে অবস্থিত। এই অঞ্চলটি সিঙ্গাপুরের দীর্ঘতম নদী কালাং নদীর চারপাশে অবস্থিত। এটি সম্ভবত পুরাতন সিঙ্গাপুর ইন্ডোর স্টেডিয়াম এবং জাতীয় স্টেডিয়ামের অবস্থানের জন্য, সেইসাথে নতুন সিঙ্গাপুর স্পোর্টস হাবের জন্য সবচেয়ে বেশি পরিচিত। এখানেই সিঙ্গাপুরের প্রথম বিমানবন্দর কালাং বিমানবন্দর অবস্থিত।
সিঙ্গাপুরের নতুন শহর

সিঙ্গাপুরের নতুন শহর হল সিঙ্গাপুরের পরিকল্পিত স্বায়ত্তশাসিত শহর। প্রতিটি শহর সর্বোচ্চ ৩,০০,০০০ বাসিন্দার থাকার জন্য নকশা করা হয়েছে। সিঙ্গাপুরের নতুন শহরগুলিকে আবাসন, বিনোদন এবং কাজের জন্য নির্দিষ্ট এলাকা সহ জেলাগুলিতে বিভক্ত করা হয়েছে। শহরগুলিতে অবকাঠামো নির্ধারণ করে আবাসন ও উন্নয়ন বোর্ড (এইচডিবি)। দেশে সামাজিক আবাসন নির্মাণের গতির সাথে তাল মিলিয়ে নগর উন্নয়ন ঘটছে।
সাহিত্যা জগন্নাথন

সাহিত্যা জগন্নাথন একজন ক্রীড়া উপস্থাপক, ভিডিও জকি, উপস্থাপক, কলামিস্ট, মডেল, অভিনেত্রী এবং ২০০৯ সালে ভিভেল মিস চেন্নাই সৌন্দর্য প্রতিযোগিতার বিজয়ী।
২০০৯ সালে মিস চেন্নাইয়ের উপাধি জেতার পর, সাহিত্যা ২০১০ সালে কোরিয়ার সিউলে অনুষ্ঠিত ওয়ার্ল্ড মিস ইউনিভার্সিটি প্রতিযোগিতায় ভারতের প্রতিনিধিত্ব করেন এবং মিস স্পিচ খেতাব জিতে নেন। তিনি চেন্নাইয়ের এমওপি বৈষ্ণব কলেজ থেকে সাংবাদিকতায় ডিগ্রি অর্জনের সাথে সাথে মডেলিংয়ের প্রতিও তাঁর প্রতিশ্রুতি বজায় রেখে দুই কর্মজীবনে ভারসাম্য রাখেন। একজন মডেল হিসেবে তিনি চেন্নাই আন্তর্জাতিক ফ্যাশন সপ্তাহের মরশুম ১ এবং মরশুম ৩-এর র‍্যাম্পে হেঁটেছেন। তিনি সব্যসাচী মুখার্জি, রেহানে, রিতু কুমারের মতো সুপরিচিত ভারতীয় পোশাক পরিকল্পকদের র‍্যাম্প শোতে এবং ভক্সওয়াগেন, র‍্যাংলার, রিবক, টনি অ্যাণ্ড গাই এবং জিআরটি জুয়েলারির মতো ব্র্যাণ্ডের জন্যও মডেলিং করেছেন। ফেমিনা মিস ইণ্ডিয়া ২০১৪-এর শীর্ষ ২৫ প্রতিযোগীর মধ্যে সাহিত্যা সংক্ষিপ্ত তালিকাভুক্ত হয়েছিলেন।
গৌতম বাসুদেব মেননের দ্বিভাষিক "নিদানে এন পোনভাসানদাম" নামের চলচ্চিত্র দিয়ে সাহিত্যা তাঁর অভিনয় জগতে আত্মপ্রকাশ করেন। সেখানে তিনি সামান্থার চরিত্রের স্কুল জীবনের এক বন্ধুর চরিত্রে অভিনয় করেন। তাঁর সহ অভিনেতা ছিলেন ধন্যা বালকৃষ্ণ এবং বিদ্যুৎলেখা রমন। পরবর্তীতে আর পার্থিবান তাঁর পরিচালনার "কাথাই থিরাইকথাই ভাসানম ইয়াক্কাম" (২০১৪) চলচ্চিত্রে সাহিত্যাকে প্রধান চরিত্রে অভিনয়ের জন্য চুক্তিবদ্ধ করেন, সেখানে সাহিত্যা একজন সহকারী পরিচালকের চরিত্রে অভিনয় করেন। ছবিটি ইতিবাচক পর্যালোচনা লাভ করে এবং ২০১৪ সালের আগস্টে বক্স অফিসে ভালো ব্যবসা করে। তিনি "আন্ধাধি" (২০১৫) ছবিতেও কাজ করেছিলেন, যেখানে তিনি একজন পুলিশ অফিসারের ভূমিকায় অভিনয় করেছিলেন।
২০১৭ সালে, সাহিত্যা স্টার স্পোর্টসের হয়ে তামিল এবং ইংরেজি উভয় ভাষাতেই প্রো কাবাডি লিগ উপস্থাপনা করেছিলেন। ২০১৭ সালে স্টার স্পোর্টস তামিলের হয়ে ভারত-অস্ট্রেলিয়া ক্রিকেট সিরিজ কভার করা দলেরও অংশ ছিলেন পরবর্তীতে তিনি ক্রীড়া ধারাভাষ্যকার হিসেবে নিজের কর্মজীবন অব্যাহত রাখেন এবং ২০১৭-১৮ সালে ইণ্ডিয়ান সুপার লীগ (আইএসএল) এবং ২০১৮ সালে স্টার স্পোর্টসের হয়ে প্রিমিয়ার ব্যাডমিন্টন লীগের (পিবিএল) উপস্থাপক হিসেবে কাজ করেন। তিনি ডিটি নেক্সটের জন্য একটি সাপ্তাহিক কলামও লেখেন।
লোটন মসজিদ

লোটন মসজিদ বা লট্টন মসজিদ পশ্চিমবঙ্গের মালদহ জেলায় প্রাচীন গৌড় নগরীর একটি সুসংরক্ষিত স্থাপত্য। স্থাপত্য শৈলী অনুযায়ী, মসজিদটি ১৫শ শতকের শেষে বা ১৬শ শতকের শুরুতে হুসেন শাহী সুলতানদের আমলে নির্মিত হয়। 
মসজিদটির নির্মাণ সম্পর্কে নানা মত রয়েছে। রজনীকান্ত চক্রবর্তীর মতে, নটু নামের এক নর্তকী এটি নির্মাণ করিয়েছিলেন। নটুর অপর নাম মীরাবাঈ, যিনি মীরা-তালুক নামে একটি তালুকের মালিক ছিলেন। তবে খান সাহেব আবিদ আলি এই মত মানেন না। তাঁর মতে, নর্তকীরা সমাজে ব্রাত্য ছিলেন, তাই তাদের অর্থে নির্মিত মসজিদে ধর্মপ্রাণ মুসলিমরা নামাজ পড়তে যেতেন না। মহাজনটোলা এলাকা থেকে পাওয়া একটি শিলালিপি অনুসারে, সুলতান ইউসুফ খানের শাসনামলে ১৪৭৫ খ্রিস্টাব্দে মসজিদটি নির্মিত হয়। তবে ক্যানিংহাম এই শিলালিপিটি লোটন মসজিদের বলে মানেননি। তাঁর মতে, এটি চামকাটি মসজিদের শিলালিপি। 
মসজিদটি ইট দিয়ে তৈরি। এর মূল প্রার্থনা কক্ষ বর্গাকার, যার প্রতিটি বাহু ১০.৩৬ মিটার। বারান্দাটি ১০.৩৬ মিটার দৈর্ঘ্য ও ৩.৩৫ মিটার প্রস্থ বিশিষ্ট। পুরো স্থাপনাটি পূর্ব থেকে পশ্চিমে ২১.৯৫ মিটার এবং উত্তর থেকে দক্ষিণে ১৫.৫৪ মিটার জায়গা জুড়ে রয়েছে। প্রার্থনা কক্ষে তিনটি করে খিলানযুক্ত দরজা আছে, তবে কিবলা দেওয়ালে দরজা নেই। কিবলা দেওয়ালে তিনটি অর্ধবৃত্তাকার মিহরাব রয়েছে। কেন্দ্রীয় মিহরাব ও খিলানগুলি পার্শ্ববর্তীগুলির চেয়ে বড়। বারান্দার কেন্দ্রীয় খিলানটি প্রার্থনা কক্ষের কেন্দ্রীয় দরজার সাথে একই সরলরেখায় অবস্থিত। মসজিদের চার কোণে চারটি গোলাকার খাঁজকাটা মিনার রয়েছে। প্রার্থনা কক্ষের ছাদে একটি গম্বুজ আছে, যার শীর্ষে পদ্ম ফুলের নকশা খোদাই করা। মসজিদের অভ্যন্তর ও বাহ্যিক অংশ একসময় বিভিন্ন নকশার চিনামাটির টাইলস দ্বারা সজ্জিত ছিল। এখনও কিছু নমুনা মিহরাবে দেখা যায়।
মেহের কবীর বিজ্ঞানসাহিত্য পুরস্কার

মেহের কবীর বিজ্ঞানসাহিত্য বাংলা একাডেমি প্রদত্ত একটি পুরস্কার। বিজ্ঞানসাহিত্যে জনপ্রিয় লেখকদের অবদানের স্বীকৃতিস্বরুপ এই দ্বিবার্ষিক পুরস্কার দেওয়া হয়।
বনু হুদ

বনু হুদ ( ) বা হুদ রাজবংশ ছিল একটি আরব রাজবংশ, যারা ১০৩৯ থেকে ১১১০ সাল পর্যন্ত সারাগোসার একটি তাইফা শাসন করত। ১০৩৯ সালে প্রথম আল-মুসতাইন সুলাইমান ইবনে হুদ আল-জুযামির নেতৃত্বে বনি হুদ তাদের প্রতিদ্বন্দ্বী বংশ বনু তুজিবের কাছ থেকে সারাগোসার নিয়ন্ত্রণ দখল করে। তাঁর উত্তরসূরীগণ বিশেষ করে প্রথম প্রথম আল-মুক্তাদির (১০৪৬-১০৮১), ইউসুফ আল-মুতামিন (১০৮১-১০৮৫) ও দ্বিতীয় আল-মুস্তাইন আহমদ ইবনে ইউসুফ (১০৮৫-১১১০) স্থানীয় সংস্কৃতি ও শিল্পকলার পৃষ্ঠপোষক ছিলেন। প্রথম আহমদ কর্তৃক নির্মিত রাজকীয় বাসভবন আলজাফেরিয়া কার্যত তৎকালীন একমাত্র প্রাসাদ, যা এখনো প্রায় সম্পূর্ণরূপে টিকে আছে। 
নিজের স্বাধীনতা সত্ত্বেও বনু হুদ ১০৫৫ সালের প্রথম দিকে ক্যাস্তিল রাজ্যের শ্রেষ্ঠত্ব স্বীকার ও তাদের কর দিতে বাধ্য হয়েছিল। ১০৮৬ সালে তারা মুরাবিতুন রাজবংশের বিরুদ্ধে প্রতিরোধে ছোট রাজ্যগুলির নেতৃত্ব দেয়, যারা ১১১০ সালের মে পর্যন্ত সারাগোসা জয় করতে সফল হয়নি। এই বিজয় হুদ রাজবংশের সমাপ্তির প্রতীক ছিল। বনু হুদের শেষ রাজা ইমাদুল দাউলা তার রাজধানী ত্যাগ করতে বাধ্য হয়ে এবং আলফোনসো দ্য ব্যাটলারের অধীনে আরাগনের খ্রিস্টান রাজ্যের সাথে মিত্রতা স্থাপন করেন।
শেষ রাজার পুত্র জাফাদোলা ("সাইফ আল-দাওলা" ) যুদ্ধের সময় খ্রিস্টানদের হাতে নিহত হওয়ার আগে তার কিছু আঞ্চলিক কর্তৃত্ব ছিল। 
১২২৮ থেকে ১২৩৭ সালের মধ্যে আল-আন্দালুসের বেশিরভাগ অংশ ইবনে হুদের নিয়ন্ত্রণে ছিল, যিনি বনু হুদের বংশধর বলে দাবি করেছিলেন।
হুইসেলফিল্ড ইন

হুইসেলফিল্ড ইন হল ডুনুন থেকে প্রায় বারো মাইল উত্তর-পশ্চিমে, স্কটল্যান্ডের হুইসেলফিল্ড, আর্গিল অ্যান্ড বুটেতে অবস্থিত একটি ক্যাটাগরি সি তালিকাভুক্ত ভবন। ১৬৬৩ সালে নির্মিত, এটি মূলত স্ট্রাচার এবং আর্ডেন্টিনির মধ্যবর্তী রুটে একটি গবাদি পশুদের সরাইখানা ছিল। এটি লোচ একের পূর্ব তীর থেকে প্রায় দূরে। আজ, এটি একটি সরাইখানা এবং রেস্তোরাঁ।
২০১৮ সালের সেপ্টেম্বরে ব্যবসাটি নতুন ব্যবস্থাপনার অধীনে আসে।
উইনস্টে আর্মস হোটেল, রুয়াবন

দ্য উইনস্টে আর্মস হল ওয়েলসের রুয়াবনে অবস্থিত একটি হোটেল ও পাবলিক হাউস। গ্রেড ২ তালিকাভুক্ত ভবনটি ১৮ শতকের এবং এটি একটি কোচিং ইন ছিল। উনিশ শতকে রেক্সহ্যামের উইনস্টে আর্মস হোটেলে সংগঠনটি প্রতিষ্ঠিত হওয়ার পরপরই এই হোটেলে ফুটবল অ্যাসোসিয়েশন অফ ওয়েলসের সভা অনুষ্ঠিত হয়েছিল।
রুয়াবনে, সেন্ট মেরি'স চার্চের বিপরীতে, পার্ক স্ট্রিট এবং হাই স্ট্রিটের মধ্যে অবস্থিত, এটি বর্তমানে রবিনসন্স ব্রিউয়ারি দ্বারা পরিচালিত একটি পাবলিক হাউস এবং ১২ শয়নকক্ষ বিশিষ্ট হোটেল হিসেবে পরিচালিত হচ্ছে।
রাসেল হাউস (অটোয়া)

রাসেল হাউস নামের এই হোটেলটি বহু দশক ধরে কানাডার অন্টারিওর অটোয়ার সবচেয়ে দামীয় হোটেল ছিল। এটি স্পার্কস স্ট্রিট ও এলগিন স্ট্রিটের কোণে অবস্থিত ছিল, যেখানে আজ কনফেডারেশন স্কোয়ার অবস্থিত। মূল ভবনটি ১৮৪০-এর দশকে নির্মিত হয়েছিল। ১৮৭০-এর দশকে কিছু সংযোজন করা হয়েছিল এবং ১৮৮০ সালে মূল ভবনটি প্রতিস্থাপন করা হয়েছিল। কিন্তু হোটেলটি ১৯২৫ সালে বন্ধ হয়ে যায় এবং ১৯২৮ সালে ভেঙে ফেলা হয়।
সেকেন্ড এম্পায়ার শৈলীল হোটেলটি স্পার্কস স্ট্রিট এবং এলগিন স্ট্রিটের দক্ষিণ-পূর্ব কোণে অবস্থিত ছিল। ১৮৪০-এর দশকে সেখানে প্রথম একটি ছোট হোটেল নির্মিত হয় এবং এর মালিকের নামানুসারে এর নামকরণ করা হয়েছিল ক্যাম্পবেলস হোটেল। ১৮৬৩ সালে, এটি জেমস গৌইনের মালিকানাধীনে আসে, যিনি মার্কিন যুক্তরাষ্ট্রের একটি পরিবারের নামে এর নামকরণ করেন রাসেল হাউস, যার জন্য তিনি কেবেক সিটিতে একটি হোটেল পরিচালনা করছিলেন। গৌইন পরবর্তীতে পূর্ব অন্টারিওর একটি বিখ্যাত স্পা ক্যালেডোনিয়া স্প্রিংস হোটেল নির্মাণ করেন এবং স্যার জন এ. ম্যাকডোনাল্ড কর্তৃক অটোয়া পোস্টমাস্টার নিযুক্ত হন।
সাহিত্যিক মোহাম্মদ বরকতুল্লাহ প্রবন্ধ পুরস্কার

সাহিত্যিক মোহাম্মদ বরকতুল্লাহ প্রবন্ধ পুরস্কার বাংলা একাডেমি প্রদত্ত একটি পুরস্কার। প্রবন্ধ লেখকদের অবদানের স্বীকৃতিস্বরুপ এই পুরস্কার দেওয়া হয়।
জাতীয় রসুন দিবস

রসুন হল সপুষ্পক একবীজপত্রী লিলি শ্রেণির বহুবর্ষজীবী গুল্ম। বৈজ্ঞানিক নাম অ্যালিয়াম স্যাটিভাম (Allium sativum)। পেঁয়াজ এর মতো রসুনও ভূনিম্নস্থ পরিবর্তিত কাণ্ড। বিজ্ঞানীদের মতে এর উৎপত্তি হয়েছিল এশিয়া মহাদেশে প্রায় ৭,০০০ বছর আগে। পেঁয়াজের মতো রসুনের কন্দ বিশ্বব্যাপী রান্নায় গুরুত্বপূর্ণ মসলা হিসেবে ব্যবহৃত হয়ে আসছে।এটিকে প্রিয় রেসিপিতে অন্তর্ভুক্ত করা কোনও আশ্চর্যের বিষয় নয়। রসুনের বহুমুখী ব্যবহার এর ঔষধি গুণাবলী দ্বারা প্রমাণিত। এই শক্তিশালী কন্দকে সর্দি-কাশির জন্য একটি ভেষজ প্রতিকার হিসেবে বিবেচনা করা হয়। রসুন রক্তচাপ এবং কোলেস্টেরল কমাতে পারে। আধুনিক বিজ্ঞানও রসুনের অ্যান্টিবায়োটিক বৈশিষ্ট্য প্রমাণ করেছে। রসুনের উপযুক্ত ব্যবহার এবং ভেষজ গুণ প্রচারের জন্য প্রতিবছর ১৯ এপ্রিল জাতীয় রসুন দিবস পালন করা হয়।
রসুন প্রাচীনতম উদ্যান ফসলের মধ্যে একটি। প্রাচীন বিশ্বে, মিশরীয় এবং ভারতীয় সংস্কৃতিতে রসুনের উল্লেখ ছিল ৫০০০ থেকে ৭০০০ বছর আগে এবং ব্যাবিলনীয়রা ৪৫০০ বছর আগে এবং চীনারা ২০০০ বছর আগে এর ব্যবহারের স্পষ্ট ঐতিহাসিক প্রমাণ রয়েছে। কিছু লেখা থেকে জানা যায় যে ৪০০০ বছর আগেও চীনে রসুন চাষ করা হত।
রসুন আজ কেবল মধ্য এশিয়ায় (কিরগিজস্তান, তাজিকিস্তান, তুর্কমেনিস্তান এবং উজবেকিস্তানে কেন্দ্রীভূত) বন্যভাবে জন্মে। ইতিহাসের শুরুতে রসুন অনেক বৃহত্তর অঞ্চলে বন্যভাবে জন্মেছিল এবং প্রকৃতপক্ষে, বন্য রসুন চীন থেকে ভারত, মিশর এবং ইউক্রেন পর্যন্ত কোনও অঞ্চলে দেখা যেত।
প্রাচীন ও মধ্যযুগে , রসুন তার ঔষধি গুণাবলীর জন্য মূল্যবান ছিল এবং ভ্যাম্পায়ার এবং অন্যান্য মন্দের বিরুদ্ধে একটি মন্ত্র হিসেবে ব্যবহৃত হত।এই উদ্ভিদটি অনেক জায়গায় ঐতিহ্যবাহী এবং লোকজ চিকিৎসায় ব্যবহৃত হয় এবং কিছু প্রমাণ রয়েছে যে এটি হৃদরোগ প্রতিরোধে সাহায্য করতে পারে। রসুনে প্রায় ০.১ শতাংশ থাকে অপরিহার্য তেল। যার প্রধান উপাদানগুলি হল ডায়ালাইল ডাইসালফাইড ,ডায়ালিল ট্রাইসালফাইড,এবং অ্যালিল প্রোপাইল ডাইসালফাইড। বর্তমানে রসুন সারা বিশ্বে গুরুত্বপূর্ণ মসলা হিসেবে ব্যবহৃত হচ্ছে।
মাছ, মাংস এমনকি শাক রান্নাতেও রসুন ব্যবহার করা হয়।
মেজর লিগ প্রতিযোগিতা (শ্রীলঙ্কা)

মেজর লিগ প্রতিযোগিতা (পূর্বনাম: প্রিমিয়ার ট্রফি) হল শ্রীলঙ্কার মূল প্রথম-শ্রেণীর ক্রিকেট প্রতিযোগিতা। ১৯৩৮ সালে প্রতিষ্ঠিত হলেও, ১৯৮৮ সালে এটি প্রথম-শ্রেণীর টুর্নামেন্টের স্ট্যাটাস লাভ করে।
কোভিড-১৯ মহামারীর কারণে ২০২০-২১ সালে লীগটি বাতিল করা হয় এবং তারপর ২০২১-২২ সালে "জাতীয় সুপার প্রভিন্সিয়াল ৪-দিনের টুর্নামেন্ট" নামে একটি নতুন অস্থায়ী টুর্নামেন্ট চালু করা হয়। এটি পাঁচটি প্রাদেশিক দল দ্বারা প্রতিদ্বন্দ্বিতা করা হয়েছিল: কলম্বো জেলা, ডাম্বুলা জেলা, গ্যালে জেলা, জাফনা জেলা এবং ক্যান্ডি জেলা। তারা একে অপরের সাথে একবার করে খেলে এবং তারপর শীর্ষ চার দল নকআউট সেমিফাইনাল রাউন্ডে যায় এবং তারপরে একটি চ্যাম্পিয়নশিপ ফাইনাল হয় যেখানে ক্যান্ডি জেলা জাফনা জেলাকে ৭-১০ এপ্রিল ২০২২ তারিখে পরাজিত করে।
২০২২-২৩ মৌসুমের আগে, প্রতিযোগিতাটি মেজর লীগ টুর্নামেন্ট নামে পুনঃব্র্যান্ডিং করে পুনরায় চালু করা হয়েছিল। ২৬টি প্রথম-শ্রেণীর ক্লাবকে গ্রুপ এ এবং বি-তে বিভক্ত করা হয়েছে, প্রতিটি দল তার গ্রুপের অন্যদের সাথে একবার করে খেলবে এবং দুটি গ্রুপ বিজয়ী একটি চ্যাম্পিয়নশিপ ফাইনালে মুখোমুখি হবে।
১৯৮৮-৮৯ সালে ল্যাকস্প্রে ট্রফি নামে প্রতিযোগিতাটি পুনঃপ্রবর্তিত হয়, ১৯৯০-৯১ সালে এটির নামকরণ করা হয় পি. সারাভানামুত্তু ট্রফি এবং ১৯৯৮-৯৯ সালে এটির নামকরণ করা হয় প্রিমিয়ার চ্যাম্পিয়নশিপ। ২০১৫-১৬ সালে ফর্ম্যাটে পরিবর্তন আসে যখন এটি প্রিমিয়ার লীগ টুর্নামেন্টে পরিণত হয় যা পরের বছর টিয়ার এ এবং বি-তে বিভক্ত হয়। ২০২২-২৩ মৌসুমের আগে, প্রতিযোগিতাটি মেজর লীগ টুর্নামেন্ট নামে পুনঃব্র্যান্ডিং করে পুনরায় চালু করা হয়েছিল।
২০২৩–২৪ টুর্নামেন্টে গ্রুপ এ এবং গ্রুপ বি-তে নিম্নলিখিত দলগুলি ছিল:
আরভিন মাডেলুং

আারভিন মাডেলুং (১৮ মে ১৮৮১ – ১ আগস্ট ১৯৭২) ছিলেন একজন জার্মান পদার্থবিজ্ঞানী।
তিনি ১৮৮১ সালে বন শহরে জন্মগ্রহণ করেন। তাঁর বাবা অটো ভিলহেল্ম মাডেলুং ছিলেন একজন খ্যাতনামা সার্জন। মাডেলুং গটিংেন বিশ্ববিদ্যালয়ে পড়াশোনা করেন এবং ১৯০৫ সালে স্ফটিকের গঠন নিয়ে গবেষণা করে ডক্টরেট ডিগ্রি অর্জন করেন। পরে তিনি অধ্যাপক হিসেবে কর্মজীবন শুরু করেন।
এই সময়েই তিনি মাডেলুং ধ্রুবক আবিষ্কার করেন। এটি এমন একটি মান, যা স্ফটিক জালের মধ্যে সব আয়নের তড়িৎ-আকর্ষণ ও বিকর্ষণের সম্মিলিত প্রভাব প্রকাশ করে। এর মাধ্যমে একক আয়নের শক্তি নির্ণয় করা যায়।
১৯২১ সালে তিনি গ্যোটে বিশ্ববিদ্যালয়ে তাত্ত্বিক পদার্থবিজ্ঞানের অধ্যাপক হিসেবে ম্যাক্স বর্নের স্থলাভিষিক্ত হন। এই পদে তিনি ১৯৪৯ সাল পর্যন্ত ছিলেন। এ সময়ে তিনি কোয়ান্টাম বলবিদ্যা ও পরমাণু পদার্থবিজ্ঞানে বিশেষ অবদান রাখেন। তিনি শ্রডিনগার সমীকরণের একটি ভিন্ন রূপ মাডেলুং সমীকরণ হিসেবে উপস্থাপন করেন।
তিনি মাডেলুং নিয়ম নামেও পরিচিত একটি নিয়ম প্রস্তাব করেন, যা অনুযায়ী পরমাণুর অরবিটালগুলো formula_1 কোয়ান্টাম সংখ্যার ভিত্তিতে পূর্ণ হয়।
ভসেভলোদ ক্লেচকভস্কি

ভসেভলোড মাভ্রিকিয়েভিচ ক্লেচকভস্কি (; কখনও ক্লেচকভস্কি, ক্লেচকভস্কি বা ক্লেচকভসকি হিসেবেও লেখা হয়; ২৮ নভেম্বর ১৯০০ – ২ মে ১৯৭২) ছিলেন একজন সোভিয়েত ও রুশ কৃষি রসায়নবিদ। তিনি রেডিওআইসোটোপ ব্যবহার করে উদ্ভিদ পুষ্টি নিয়ে গবেষণার জন্য বিশেষভাবে পরিচিত।
তিনি ১৯২৯ সালে মস্কোর কৃষি একাডেমি থেকে স্নাতক ডিগ্রি অর্জন করেন। ১৯৩০ সাল থেকে তিনি ওই প্রতিষ্ঠানেই কাজ করতে শুরু করেন। পরে, ১৯৫৫ সালে তিনি অধ্যাপক হন। ১৯৫৬ সালে তাঁকে সোভিয়েত ইউনিয়নের সর্বসоюজ কৃষি বিজ্ঞান একাডেমি (VASKhNIL)-এর সদস্য নির্বাচিত করা হয়।
মাটি রসায়নে আইসোটোপ চিহ্নায়ন প্রযুক্তি প্রয়োগ করে তিনি গুরুত্বপূর্ণ অগ্রগতি সাধন করেন। এই কাজের মাধ্যমে তাঁকে কৃষি বিকিরণবিদ্যার অন্যতম প্রতিষ্ঠাতা হিসেবে বিবেচনা করা হয়।
তিনি রেডিওআইসোটোপ ব্যবহার করে উদ্ভিদের পুষ্টি নিয়ে গবেষণা করেন। এই গবেষণার জন্য ১৯৫২ সালে তিনি তাঁর সহকর্মীদের সঙ্গে স্টালিন পুরস্কার লাভ করেন। তিনি ভারী মৌলের ক্ষয়প্রাপ্ত আইসোটোপগুলোর মাটিতে আচরণ সম্পর্কেও গবেষণা করেন।
১৯৫৭ সালে ঘটে যাওয়া কিশটিম দুর্ঘটনার পর, ক্লেচকভস্কি দূষণের দীর্ঘমেয়াদি প্রভাব নিয়ে গবেষণার দায়িত্ব পান।
রসায়নের তাত্ত্বিক দিকেও তাঁর অবদান রয়েছে। তিনি পারমাণবিক অরবিটালগুলোর শক্তি বিন্যাস বোঝাতে ব্যবহৃত ম্যাডেলুং নিয়মের একটি তাত্ত্বিক ভিত্তি উপস্থাপন করেন। এজন্য রুশ ও ফরাসি সাহিত্যে এই নিয়মটি অনেক সময় “ক্লেচকভস্কির নিয়ম” নামেও পরিচিত।
আফগানিস্তানে ২০২৫ সাল

২০২৫ সালে আফগানিস্তানে ঘটে যাওয়া ঘটনাবলী ।
"আফগান সংঘাত ; ইসলামিক স্টেট-তালেবান সংঘাত ; আফগানিস্তানে রিপাবলিকান বিদ্রোহ"
আরও দেখুন: আফগানিস্তানে সরকারি ছুটির দিন
লোন-আ-লিসা

"লোনালিসা" হলো মার্কিন অ্যানিমেটেড টেলিভিশন সিরিজ "দ্য সিম্পসনস" এর বাইশতম সিজন এর দ্বিতীয় পর্ব। এটি মূলত ৩ অক্টোবর, ২০১০-এ মার্কিন যুক্তরাষ্ট্রের ফক্স নেটওয়ার্ক-এ প্রচারিত হয়েছিল। পর্বে, লিসা অর্থ দিয়ে নেলসন এর সাইকেল কোম্পানিকে অর্থ দিয়ে সাহায্য করে গ্রাম্পা সিম্পসন তাকে তার উত্তরাধিকারের অংশ হিসাবে দেয়, কিন্তু নেলসন ফেসবুক প্রতিষ্ঠাতা মার্ক জুকারবার্গের সাথে দেখা করার পরে এবং নিশ্চিত হন যে তিনি লিসাভিনকে স্কুল থেকে বাদ দিয়ে সফল হতে পারেন। স্কুল এদিকে, হোমার দামি জিনিস কেনার এবং সেগুলো ফেরত দেওয়ার আসক্ত হয়ে পড়ে।
পর্বটি লিখেছেন ভ্যালেন্টিনা এল. গারজা এবং পরিচালনা করেছেন ম্যাথিউ ফাঘনান, ইয়ার্ডলি স্মিথ মাইক্রোফাইনান্সিংকে কেন্দ্র করে একটি লেখার পরামর্শ দেওয়ার পরে। এতে অতিথি হিসেবে অভিনয় করেছেন মার্ক জুকারবার্গ, ক্রিস হ্যানসেন এবং মুহাম্মদ ইউনূস।
পর্বটি সমালোচকদের কাছ থেকে ইতিবাচক পর্যালোচনা পেয়েছে। নিলসেন মিডিয়া রিসার্চ অনুসারে ১৮-৪৯ জনসংখ্যার মধ্যে ৪.১/১১ জনসংখ্যাগত এবং মোট দর্শক উভয় ক্ষেত্রেই আগের পর্বের থেকে বেড়েছে।
কক্সবাজার সরকারি বালিকা উচ্চ বিদ্যালয়

কক্সবাজার সরকারি বালিকা উচ্চ বিদ্যালয় চট্টগ্রাম বিভাগের কক্সবাজার জেলার কক্সবাজার শহরেরের একটি সরকারি মাধ্যমিক শিক্ষা প্রতিষ্ঠান।
১৯৬০ সালের ১ জানুয়ারী কক্সবাজার বালিকা উচ্চ বিদ্যালয় প্রতিষ্ঠিত হয়। বিদ্যালয়টি কক্সবাজার জেলার প্রথম প্রতিষ্ঠিত নারী শিক্ষা প্রতিষ্ঠান। ১৯৬১ সালের ১২ জানুয়ারী বিদ্যালয়টি শিক্ষাবোর্ড হতে স্বীকৃতি লাভ করে। ১৯৬৯ সালে তৎকালীন পাকিস্তান সরকার কতৃক কক্সবাজার সরকারি বালিকা উচ্চ বিদ্যালয়কে জাতীয়করণ করা হয়।
প্রতিষ্ঠানটিতে লটারির মাধ্যমে নির্বাচিত হয়ে ষষ্ঠ থেকে দশম শ্রেণি পর্যন্ত মহিলাদের অধ্যয়নের সুযোগ রয়েছে।
কাছ নদী

কাছ নদী বা কাচ নদী বা কাইচ কাঞ্চন নদী বাংলাদেশ ও ভারতের একটি আন্তঃসীমান্ত নদী। একসময় এই নদী অববাহিকা তুলাইপাঞ্জি ধান চাষের জন্য বিখ্যাত ছিল।
কাছ নদীটি রাণীশংকৈল উপজেলার রাউতনগর অঞ্চলে প্রবহমান কুলিক নদী থেকে উৎপত্তি লাভ করেছে। অতপর নদীটি কাঁঠালডাঙ্গী বাজারের পশ্চিম দিয়ে ভাতুরিয়া গ্রাম পেরিয়ে বাংলাদেশ-পশ্চিমবঙ্গের সীমানা অতিক্রম করে। এরপর নদীটি বিন্দোল অঞ্চল, দশমাইল হাট এবং মহারাজাহাট পেরিয়ে জাতীয় সড়ক ১২ অতিক্রম করে নাগরী নদীতে পতিত হয়েছে।
সান্তানা প্রোডাকশনস

সান্তানা প্রোডাকশনস ছিল একটি চলচ্চিত্র প্রযোজনা সংস্থা যা ১৯৪৮ সালে হামফ্রে বোগার্ট দ্বারা প্রতিষ্ঠিত হয়েছিল। এর নামকরণ করা হয়েছিল তার ইয়টের (এবং "কী লার্গোর" কেবিন ক্রুজারের) নামে। কোম্পানিটি কলম্বিয়া পিকচার্সের মাধ্যমে তাদের চলচ্চিত্র মুক্তি দিত, যা তাদের ফিল্ম নোয়ারের জন্য পরিচিত। কিন্তু তাদের বেশিরভাগ চলচ্চিত্রই বক্স অফিসে লোকসানের সম্মুখীন হয়। যার ফলে শেষ পর্যন্ত এর মালিক সান্তানা বিক্রি করতে বাধ্য হয়।
ডাব্লিউডাব্লিউই হল অব ফেম (২০২৫)

২০২৫ ডাব্লিউডাব্লিউই হল অব ফেম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) দ্বারা প্রযোজিত একটি পেশাদার কুস্তি অনুষ্ঠান ছিল, যেখানে ডাব্লিউডাব্লিউই হল অব ফেমের ষট্‌বিংশ শ্রেণিকে অন্তর্ভুক্ত করেছে। এই অনুষ্ঠানটি ২০২৫ সালের ১৮ই এপ্রিল তারিখে রেসলম্যানিয়া ৪১ আয়োজনের পূর্ববর্তী রাতে মার্কিন যুক্তরাষ্ট্রের নেভাডার উইনচেস্টারের ফাউন্টেইনব্লু লাস ভেগাসে অনুষ্ঠিত হয়েছে। মাইকেল কোল এবং প্যাট ম্যাক্যাফি এই অনুষ্ঠানের উপস্থাপনা করেছেন।
এই বছরের হল অব ফেম অন্তর্ভুক্তির মূল আকর্ষণ ছিল ট্রিপল এইচ, যাকে শন মাইকেলস হল অব ফেমে অন্তর্ভুক্ত করেছেন। এছাড়াও মিশেল ম্যাককুল, লেক্স লুগার এবং দ্য ন্যাচারাল ডিজাস্টার্সের মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন। এই অনুষ্ঠানে প্রথমবারের মতো 'ইমোরটাল মোমেন্ট' পুরস্কার প্রদান করা হয়েছে, যা একটি নতুন বিভাগ যেখানে ঐতিহাসিক ম্যাচগুলোকে হল অব ফেমে অন্তর্ভুক্ত করা হয়েছে।
১৯৯৩ সালে ওয়ার্ল্ড রেসলিং ফেডারেশন (ডাব্লিউডাব্লিউএফ) ডাব্লিউডাব্লিউএফ হল অব ফেম প্রতিষ্ঠা করেছিল। অতঃপর ২২শে মার্চ তারিখে "র"-এর পর্বে এক ঘোষণায় জানিয়েছিল যে প্রায় দুই মাস পূর্বে মৃত্যুবরণ করা আন্ড্রে দ্য জায়ান্ট হবেন হল অব ফেমের প্রথম অন্তর্ভুক্ত ব্যক্তি। পরবর্তী দুই বছরে, বার্ষিক কিং অফ দ্য রিং প্রতি-দর্শনে-পরিশোধ (পিপিভি) অনুষ্ঠানের সাথে একত্রে হল অব ফেম অনুষ্ঠানটি আয়োজন করা হয়েছিল। ১৯৯৬ সালের অনুষ্ঠানটি সার্ভাইভার সিরিজ অনুষ্ঠানের সাথে অনুষ্ঠিত হয়েছিল, অতঃপর হল অফ ফেম অনুষ্ঠান আয়োজন করা বন্ধ করে দেয়া হয়েছিল। ২০০২ সালে, ডাব্লিউডাব্লিউএফ-এর নাম পরিবর্তন করে ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) করা হয় এবং ২০০৪ সালে রেসলম্যানিয়া ২০-এর সাথে সংযুক্ত করে ডাব্লিউডাব্লিউই হল অফ ফেম পুনরায় চালু করা হয়। এই অনুষ্ঠানটি পূর্বের মতো টেলিভিশনে সম্প্রচার করা হয়নি, যদিও রেসলম্যানিয়া অনুষ্ঠানে হল অফ ফেম অনুষ্ঠানটির সারসংক্ষেপ প্রচার করা পর বছরের অন্তর্ভুক্ত ব্যক্তিবর্গ একটি সংক্ষিপ্ত অনুষ্ঠানের জন্য মঞ্চে উপস্থিত হয়েছিল; এরপর থেকে এটি হল অফ ফেমের ঐতিহ্যে পরিণত হয়েছে।
২০২৫ সালের এই অনুষ্ঠানটি ডাব্লিউডাব্লিউএফ হল অব ফেম কালানুক্রমিকের ষট্‌বিংশ অনুষ্ঠান ছিল, যা ১৮ই এপ্রিল তারিখে রেসলম্যানিয়া ৪১ আয়োজনের পূর্ববর্তী রাতে মার্কিন যুক্তরাষ্ট্রের নেভাডার উইনচেস্টারের ফাউন্টেইনব্লু লাস ভেগাসে আয়োজন করার জন্য নির্ধারণ করা হয়েছিল। এই অনুষ্ঠানটি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে নেটফ্লিক্সে সরাসরি সম্প্রচার করা হয়েছে।
প্লাটি

<nowiki>"</nowiki>"মেলাতি, পেলাটিস' বা "প্ল্যাটি' হল "জিফোফোরাস" গণের মাছ মিঠা পানির মাছ এর সাধারণ নাম, যাদের লেজের নীচে "তলোয়ার" থাকে না। উভয় প্রজাতিই মাছ যারা সরাসরি জলে তাদের বাচ্চাদের জন্ম দেয়, পোয়েসিলিডি পরিবারের অন্যান্য মাছের মতো, যেমন সুওয়াদাকার এবং আম্ব্রুস। জুঁই মাছের উৎপত্তিস্থল মধ্য আমেরিকা এবং দক্ষিণ মেক্সিকো এর পূর্ব উপকূল। সাধারণ জুঁই মাছ এবং অলংকারিক জুঁই মাছ, এই দুটি প্রজাতি সঙ্গম এতটাই হয়েছে যে তাদের পার্থক্য করা কঠিন। এখন অ্যাকোয়ারিয়ামে বিক্রি হওয়া বেশিরভাগ জুঁই এই দুটি প্রজাতির সংকর। 
সাধারণ জুঁই ("Xiphophorus maculatus") সর্বোচ্চ সামগ্রিক দৈর্ঘ্য পর্যন্ত বৃদ্ধি পায়। যৌন দ্বিরূপতা সামান্য, পুরুষের লেজের পাখনা বেশি সূক্ষ্ম। পুরুষ মাছের পায়ুপথের পাখনা একটি গনোপোডিয়ামে বিবর্তিত হয়েছে, যা প্রজননের জন্য ব্যবহৃত একটি ক্লাব আকৃতির অঙ্গ। স্ত্রী সাধারণ জুঁই মাছের পায়ুপথের পাখনা পাখার আকৃতির। বন্য জাতটি ম্লান রঙের, অনেক "জিফোফোরাস" প্রজাতির মধ্যে দেখা যায় এমন স্বতন্ত্র গাঢ় পার্শ্বীয় ডোরাকাটা নেই। একটি সাধারণ জুঁই মাছ মাসে একবারে ২০-৫০টি পোনা (শিশু মাছ) খেতে পারে। তারা তাদের নিজেদের বাচ্চাও খেতে পারে।
শোভাময় জুঁই মাছ ("Xiphophorus variatus") সর্বোচ্চ সামগ্রিক দৈর্ঘ্য পর্যন্ত বৃদ্ধি পায়। বন্য অঞ্চলে এরা জলপাই রঙের হয় এবং পুচ্ছ ডানার পাশে কালো মার্বেল বা দাগ থাকে। বড় পুরুষ পাখির পৃষ্ঠীয় পাখনা-এ কালো দাগ দেখা যায়। এই প্রজাতির অন্যান্য সদস্যদের মতো, X. variatus এর ডগায় নখ থাকে না। চতুর্থ বক্ষ রশ্মিতে সু-বিকশিত সেরা (অর্থাৎ করাতের মতো খাঁজ) দেখা যায়। এদের সাধারণত ২০ থেকে ২৪টি পার্শ্বীয় আঁশ, ১০ থেকে ১২টি পৃষ্ঠীয় রশ্মি এবং দুই সারি চোয়ালের দাঁত থাকে। 
গ্রীষ্মমন্ডলীয় অ্যাকোয়ারিয়ামে জুঁই মাছ ব্যাপকভাবে ব্যবহৃত হয়। লাল, হলুদ, কমলা, নীল, রংধনু (রঙের সংমিশ্রণ) এবং সাদার মতো বেশ কিছু রঙের বৈচিত্র্য তৈরি করা হয়েছে।
অ্যাকোয়ারিয়ামের পানির মান সন্তোষজনক হলে জুঁই মাছ সাধারণত প্রায় ৩ বছর বাঁচে। প্লাটিসের আদর্শ জলের পরামিতিগুলি হল:
তোশিও হোসোকাওয়া

তোশিও হোসোকাওয়া (); জন্ম ২৩শে অক্টোবর ১৯৫৫) সমসাময়িক ধ্রুপদী সঙ্গীতের একজন জাপানি সুরকার। হিরোশিমায় জন্মগ্রহণকারী হোসোকাওয়া জার্মানিতে পাশ্চাত্য ধ্রুপদী সঙ্গীতের উপর শিক্ষালাভ করেন ও সেখানে ইউন ইসাং ও ক্লাউস হুবারের মতো প্রভাবশালী সঙ্গীতবিদদের সান্নিধ্যে আসে। জাপানে প্রত্যাবর্তন করার পর তিনি একটি স্বতন্ত্র শৈলী গড়ে তোলেন যেখানে পশ্চিমা আভঁ-গার্দ (অগ্রপথিক) কৌশলের সাথে জাপানের ধ্রুপদী সঙ্গীত ও শিল্পকলার (যেমন নো নাট্যকলা ও চারুলিপি) নান্দনিকতা ও আধ্যাত্মিকতার মেলবন্ধন ঘটেছে। তিনি গীতিনাট্য (অপেরা), "হিরোশিমার নিঃশব্দ কণ্ঠস্বর" নামক ধর্মীয় গীতিনাট্য, এবং যন্ত্রসঙ্গীতে সুর দিয়েছেন। তিনি সমসাময়িক সঙ্গীত বিষয়ক একটি জাপানি উৎসবের সহ-প্রতিষ্ঠাতা ও শিল্প পরিচালক ছিলেন। তিনি ভেনিস দ্বিবার্ষিকী, লুসার্ন উৎসব, ওয়ারশ' শরৎ ও রাইনগাউ সঙ্গীত উৎসবের মতো আন্তর্জাতিক উৎসবগুলিতে আবসিক সুরকারের ভূমিকা পালন করেছেন। "ভিশন অভ লিয়ার", "হানজো", "মাৎসুকাৎসে"-সহ আরও অনেক সমাদৃত গীতিনাট্য ও ঐকবাদন দলের (অর্কেস্ট্রা) জন্য রচিত সুরকর্মের জন্য তিনি আন্তর্জাতিকভাবে বিখ্যাত, যেগুলি বিশ্বের প্রধান প্রধান ঐকবাদন দলের অনুরোধে রচিত ও তাদের দ্বারা পরিবেশিত হয়েছে।
উত্তরপ্রদেশ বিধানসভা নির্বাচন, ২০২৭

২০২৭ সালের উত্তরপ্রদেশ বিধানসভা নির্বাচন ২০২৭ সালের ফেব্রুয়ারি-মার্চ মাসে অনুষ্ঠিত হবে বলে আশা করা হচ্ছে। এই নির্বাচনেউত্তরপ্রদেশ বিধানসভার সকল ৪০৩ জন সদস্য নির্বাচিত হবেন। যোগী আদিত্যনাথ হলেন উত্তর প্রদেশের বর্তমান মুখ্যমন্ত্রী।
আবু নাসের মনসুর

আবু নাসের মানসুর ইবনে আলী ইবনে ইরাক আল-জাদী (ফার্সি : ابونصر منصور بن علی بن عراق جیلانی) (৯৬০ – ১০৩৬) ছিলেন একজন ফার্সি মুসলিম গণিতবিদ এবং জ্যোতির্বিদ। তিনি বৃত্তাকার সাইনের সুত্র নিয়ে তার কাজের জন্য বেশি পরিচিত।
আবু নাসের পারস্যের গিলানের খোয়ারেজমিয়ান শাসক পরিবার আফরিঘিদের ঘরে জন্মগ্রহণ করেন। তাই তিনি রাজনৈতিকভাবে একজন রাজপুত্র ছিলেন। তিনি আবুল ওয়াফা বুযজানির ছাত্র এবং গণিতবিদ আল বিরুনীর শিক্ষক এবং একইসাথে গুরুত্বপূর্ণ সহকর্মী ছিলেন। তারা গণিতে মহান আবিষ্কারের জন্য দায়ী ছিলেন এবং একে অপরকে অনেক কাজ উৎসর্গ করেছিলেন।
আবু নাসের এর বেশিরভাগ কাজ গণিতের উপর কেন্দ্রীভূত থকলেও তার কিছু লেখা জ্যোতির্বিদ্যার উপর ছিল। গণিতে, ত্রিকোণমিতির উপর তার অনেক গুরুত্বপূর্ণ কাজ ছিল, যা টলেমির লেখা থেকে তৈরি করা হয়েছিল । তিনি আলেকজান্দ্রিয়ার মেনেলাউসের লেখাও সংরক্ষণ করেছিলেন এবং অনেক গ্রীক উপপাদ্য পুনর্গঠন করেছিলেন।
আবু নাসের মানসুর গজনভি সাম্রাজ্য (আধুনিক আফগানিস্তানের) গজনী শহরের কাছে মারা যান
হুন্ডের সর্বাধিক গুণিতকতার নিয়ম

হুন্ডের সর্বাধিক গুণিতকতার নিয়ম একটি পর্যবেক্ষণভিত্তিক নিয়ম যা পরমাণুর বর্ণালী থেকে উদ্ভূত। এটি এমন পরমাণু বা অণুর ভূমি অবস্থা (ground state) নির্ধারণে ব্যবহৃত হয়, যাদের এক বা একাধিক খোলা ইলেকট্রন খোল রয়েছে। এই নিয়ম অনুযায়ী, কোনো একটি নির্দিষ্ট ইলেকট্রন বিন্যাসে যে টার্ম-এর স্পিন গুণিতকতা সবচেয়ে বেশি, সেটিই সবচেয়ে কম শক্তিযুক্ত অর্থাৎ সবচেয়ে স্থিতিশীল। এর মানে, সমশক্তির একাধিক কক্ষপথ থাকলে ইলেকট্রনগুলো প্রথমে এককভাবে (একটি করে) সেই কক্ষপথগুলো পূরণ করে। পরে তারা জোড়ায় জোড়ায় প্রবেশ করে। ১৯২৫ সালে ফ্রিডরিখ হুন্ড এই নিয়মটি প্রস্তাব করেন। এটি পরমাণু রসায়ন, বর্ণালিবিজ্ঞান এবং কোয়ান্টাম রসায়ন-এ ব্যাপকভাবে ব্যবহৃত হয়। অনেক সময় এটি সংক্ষেপে হুন্ডের নিয়ম নামেই পরিচিত, যদিও তাঁর আরও দুটি নিয়ম রয়েছে।
গুণিতকতা বোঝাতে ২S + ১ সূত্র ব্যবহার করা হয়, যেখানে S হলো মোট ইলেকট্রন স্পিন। অর্থাৎ, স্পিন যত বেশি, গুণিতকতা তত বেশি। উচ্চ গুণিতকতা মানে উচ্চ স্পিন অবস্থা, যা সাধারণত অপরিবদ্ধ এবং সমান্তরাল স্পিনের ইলেকট্রন দ্বারা গঠিত হয়। যেহেতু প্রতিটি ইলেকট্রনের স্পিন মান ১/২, তাই মোট স্পিন হয় (অপরিবদ্ধ ইলেকট্রনের সংখ্যা × ১/২)। ফলে গুণিতকতা হয় (অপরিবদ্ধ ইলেকট্রনের সংখ্যা + ১)। উদাহরণ হিসেবে, নাইট্রোজেন পরমাণুর ভূমি অবস্থায় তিনটি অপরিবদ্ধ ইলেকট্রন থাকে যাদের স্পিন সমান্তরাল। তাই মোট স্পিন ৩/২ এবং গুণিতকতা ৪।
এই উচ্চ-স্পিন অবস্থা অপেক্ষাকৃত বেশি স্থিতিশীল, কারণ পাউলি বর্জন নীতি অনুযায়ী, সমান্তরাল স্পিনবিশিষ্ট ইলেকট্রনরা আলাদা কক্ষপথে থাকে। পূর্বে ধারণা করা হতো, আলাদা কক্ষপথে থাকার ফলে ইলেকট্রনদের মধ্যে দূরত্ব বেড়ে যায় এবং পারস্পরিক বিকর্ষণ কমে। কিন্তু ১৯৭০-এর দশকের পর কোয়ান্টাম যান্ত্রিক বিশ্লেষণে দেখা গেছে, আসল কারণ হলো কম স্ক্রিনিং, যার ফলে ইলেকট্রনগুলো নিউক্লিয়াসের আরও কাছে যেতে পারে এবং ইলেকট্রন-নিউক্লিয়াস আকর্ষণ শক্তি বেড়ে যায়।
এই নিয়ম অনুযায়ী, আউফবাউ নীতিতে ভূমি অবস্থায় ইলেকট্রন কিভাবে কক্ষপথ পূরণ করবে তা নির্ধারণ হয়। কোনো একটি উপশেল-এ, প্রতিটি কক্ষপথে প্রথমে একটি করে ইলেকট্রন যাবে এবং সেগুলোর স্পিন হবে সমান্তরাল। পরে দ্বিতীয় ইলেকট্রন প্রবেশ করে এবং জোড়া তৈরি হয়। এর ফলে সর্বাধিক সংখ্যক অপরিবদ্ধ ইলেকট্রন নিশ্চিত হয়।
উদাহরণস্বরূপ, অক্সিজেন পরমাণুর 2p উপশেল ইলেকট্রন বিন্যাস হয় [↑↓] [↑] [↑], অর্থাৎ একটি কক্ষপথ পূর্ণ, বাকি দুটি এককভাবে পূর্ণ। এটি [↑↓] [↑] [↓] বা [↑↓] [↑↓] অপেক্ষা বেশি স্থিতিশীল। ম্যাঙ্গানিজ (Mn) পরমাণুর 3d কনফিগারেশনে পাঁচটি অপরিবদ্ধ ইলেকট্রন থাকে এবং তাদের সবগুলোর স্পিন সমান্তরাল, ফলে এটি S ভূমি অবস্থা তৈরি করে।
কিছু পরমাণুতে দুটি আংশিক পূর্ণ উপশেল কাছাকাছি শক্তিযুক্ত হতে পারে। যেমন, ক্রোমিয়াম (Cr) পরমাণুর কনফিগারেশন 3d4s, যার ফলে এতে ছয়টি অপরিবদ্ধ ও সমান্তরাল স্পিনযুক্ত ইলেকট্রন থাকে। ফলে এর ভূমি অবস্থা হয় S।
যদিও অধিকাংশ অণুতে সব ইলেকট্রন জোড়ায় থাকে, কিছু অণুতে অপরিবদ্ধ ইলেকট্রন থাকে এবং সেখানে হুন্ডের নিয়ম প্রযোজ্য। এর প্রধান উদাহরণ হলো ডাইঅক্সিজেন (O) অণু। এখানে দুটি সমশক্তির π* অ্যান্টিবন্ডিং কক্ষপথে একটি করে ইলেকট্রন থাকে। হুন্ডের নিয়ম অনুসারে, ভূমি অবস্থা হয় ত্রয়ী অক্সিজেন—যেখানে দুইটি ইলেকট্রন এককভাবে আলাদা কক্ষপথে এবং সমান্তরাল স্পিনে থাকে। একক অক্সিজেন অবস্থায় একটি কক্ষপথে দুটি ইলেকট্রন এবং অন্যটি ফাঁকা থাকে। এটি উত্তেজিত অবস্থা এবং এর রাসায়নিক ধর্ম ও প্রতিক্রিয়া ক্ষমতা আলাদা।
২০০৪ সালে গবেষকেরা 5-ডিহাইড্রো-"m"-জাইলিন (DMX) নামের একটি জৈব যৌগ তৈরি করেন, যা হুন্ডের নিয়ম ভঙ্গকারী প্রথম অণু হিসেবে চিহ্নিত হয়।
কুশিইয়ার দাইলামী

আবুল-হাসান কুশিইয়ার ইবনে লাব্বান ইবনে বাশাহরি দাইলামী (৯৭১-১০২৯), যিনি কুশিইয়ার দাইলামী (ফার্সি : کوشیار دیلمی) নামেও পরিচিত, একজন ইরানী গণিতবিদ, ভূগোলবিদ, এবং ইরানের দক্ষিণ ক্যাস্পিয়ান সাগরের দাইলামের জ্যোতির্বিদ ছিলেন।
কুশিইয়ার দযাইলামীর মূল কাজ একাদশ শতাব্দীর শুরুতে করা হয়েছিল এবং ত্রিকোণমিতির বিষয়বস্তুতে তিনি গুরুত্বপূর্ণ ভূমিকা পালন করেছিলেন। তিনি দশম শতাব্দীর গণিতবিদ এবং জ্যোতির্বিদ আবুল ওয়াফা বুযজানির অনুসন্ধান অব্যাহত রেখেছিলেন এবং তাঁর বই জিজ (জ্যোতির্বিদ্যার সারণির বই) আয-জিজ আল-জামি ওয়াল-বালিগ ("সমন্বয়ী ও পরিপক্ক সারণি")-তে এই বিষয়ে অনেক কিছু উৎসর্গ করেছিলেন, যেখানে আল বাত্তানীর পর্যবেক্ষণকৃত গ্রহগত অ্যাপসিসগুলির উন্নত মান অন্তর্ভুক্ত করা হয়েছিল। শতাব্দীর শেষের আগে সারণিগুলি ফার্সি ভাষায় অনুবাদ করা হয়েছিল। তিনি একটি জ্যোতিষশাস্ত্রীয় ভূমিকা এবং একটি গাণিতিক গ্রন্থ "কিতাব ফি উসুল হিসাব আল-হিন্দ" (হিন্দু হিসাব-নিকাশের নীতিমালা, যা আরবি এবং হিব্রু উভয় ভাষাতেই বিদ্যমান) লিখেছিলেন এবং যা ১৯৬৩ সালে ইংরেজিতেও অনুবাদ করা হয়েছিল।
কুশিইয়ার দাইলামীর ছাত্রদের মধ্যে ছিলেন পারস্যের গণিতবিদ আলী ইবনে আহমদ আল-নাসাভি। দযাইলামী বাগদাদে মারা গেছেন বলে ধারণা করা হয়ে থাকে।
কানাডা ব্যাংকিং কোম্পানি

কানাডা ব্যাংকিং কোম্পানি ছিল কানাডার প্রাথমিক ও স্বল্পস্থায়ী একটি ব্যাংক, যা ১৭৯২ সালে মন্ট্রিয়াল (তৎকালীন লোয়ার কানাডা) শহরে প্রতিষ্ঠিত হয়েছিল।
এই ব্যাংকটি নয়জন মন্ট্রিয়াল বণিকের উদ্যোগে গঠিত হয়, যারা তিনটি কোম্পানির মাধ্যমে এটি প্রতিষ্ঠা করেছিলেন। প্রতিষ্ঠাতাদের মধ্যে ছিলেন জন ফোরসাইথ, জন রিচার্ডসন, জেমস ম্যাকগিল এবং আইজ্যাক টড। তারা ব্রিটিশ উপনিবেশে ব্যাংকনোট ইস্যু করার চেষ্টা করেন, কিন্তু সরকারিভাবে অনুমতি না পাওয়ায়, প্রতিষ্ঠানটি কয়েক মাসের মধ্যেই কার্যক্রম বন্ধ করে দেয় এবং ১৯শ শতকের শুরুতেই বিলুপ্ত হয় কোম্পানিটি।
ব্যাংকটি একটি বেসরকারি প্রতিষ্ঠান ছিল, যা মূলত আমানত গ্রহণ করত এবং কিছু বিল ইস্যু করেছিল, যার মধ্যে সেনাবাহিনীর বিল অন্যতম। একটি ৫ শিলিং মূল্যের বিল বর্তমানে ব্যাংক অব কানাডার ন্যাশনাল কারেন্সি কালেকশনে সংরক্ষিত আছে।
জন রিচার্ডসন ও জন ফোরসাইথ পরে ১৮১৭ সালে ব্যাংক অব মন্ট্রিয়াল প্রতিষ্ঠা করেন, যা পরবর্তীতে কানাডার একটি প্রধান আর্থিক প্রতিষ্ঠান হয়ে ওঠে।
জিবারলিংক

জিবারলিংক একটি প্রকল্প, যা গিটহাব-এ প্রকাশিত হয়েছে। এই প্রকল্পে দুটি কথোপকথনভিত্তিক কৃত্রিম বুদ্ধিমত্তা (এআই) এজেন্ট প্রথমে একে অপরের সঙ্গে ইংরেজিতে কথা বলে। পরে নিশ্চিত হওয়ার পর যে তারা দুজনেই এআই, তখন তারা নিজেদের তৈরি এক বিশেষ ভাষায় কথোপকথন চালিয়ে যায়। এই ভাষাটি একটি ধ্বনি-ভিত্তিক প্রোটোকলের মাধ্যমে পরিচালিত হয়। এই প্রকল্পটি তৈরি করেছেন বরিস স্টারকভ এবং আন্তন পিদকুইকো।
জিবারলিংক প্রকল্পটি ইলেভেনল্যাবস ওয়ার্ল্ডওয়াইড হ্যাকাথনে বিশ্বসেরা পুরস্কার অর্জন করে। এটি কৃত্রিম বুদ্ধিমত্তা, স্বচ্ছতা এবং এই প্রযুক্তির সম্ভাব্য ঝুঁকি নিয়ে উদ্বেগের বিষয়টিকে সামনে এনেছে।
২০২৫ সালের ২৩ ফেব্রুয়ারি একটি ইউটিউব ভিডিও ভাইরাল হয়, যেখানে দুটি স্বাধীন এআই এজেন্টকে হোটেল বুকিং সংক্রান্ত একটি কথোপকথনে অংশ নিতে বলা হয়—একজন কলকারী এবং অন্যজন রিসেপশনিস্ট হিসেবে। ভিডিওটিতে দেখা যায়, তারা একে অপরকে এআই হিসেবে শনাক্ত করার পর জিজিওয়েভ (ggwave) নামক শব্দ-ভিত্তিক তথ্য বিনিময় পদ্ধতিতে কথোপকথন চালিয়ে যায়, আর যদি না শনাক্ত করে, তাহলে তারা ইংরেজিতেই কথা বলে।
আকের

আকের ছিলেন দিগন্তের একজন প্রাচীন মিশরীয় দেবতা, এবং পৃথিবী ও পাতালের দেবতা, যিনি পূর্ব (বাখু) এবং পশ্চিম (মনু) দিগন্তকে রক্ষা করেন বলে বিশ্বাস করা হয়। 
দেবতা আকেরকে প্রথমে একটি খোলা মুখ বিশিষ্ট শুয়ে থাকা সিংহের ধড় হিসেবে চিত্রিত করা হয়েছিল। পরে, তাকে দুটি শুয়ে থাকে সিংহের ধড় হিসাবে চিত্রিত করা হয়েছিল যা একে অপরের সাথে মিশে গিয়েছিল এবং এখনও একে অপরের থেকে বিপরীত দিকে তাকিয়ে ছিল। 
মধ্য রাজ্য পর থেকে আকেরকে যমজ সিংহের একটি জোড়া হিসাবে আবির্ভূত করা হয়, যার একটির নাম দুয়াজ (যার অর্থ হল "আগামীকাল") এবং অন্যটির নাম সেফে (যার অর্থ হল "গতকাল") । আকেরকে প্রায়শই "যিনি সামনের দিকে এবং পিছনের দিকে তাকিয়ে আছেন" উপাধি দেওয়া হয়। সিংহ জোড়া হিসাবে চিত্রিত হলে, "দিগন্ত"-এর জন্য একটি হায়ারোগ্লিফিক চিহ্ন (দুটি মিলিত পর্বত) এবং সিংহের মধ্যে একটি গোলাকার সূর্য স্থাপন করা হয়েছিল-সিংহরা একে অপরের বিপরীত পিছনে পিছনে বসে ছিল। 
পরবর্তীকালে, দেবতা আকেরকে মানুষের মাথার সাথে শুয়ে থাকা স্ফিংসের দুটি একত্রিত ধড় হিসেবেও আবির্ভূত হয় 
দেবতা আকের প্রথমবারের মতো আবির্ভূত হয় প্রথম রাজবংশের সময়ে রাজা ( ফারাও ) হোর আহা এবং জের-এর সাথে। অ্যাবিডোস জেরের সমাধি থেকে একটি অসম্পূর্ণ আলংকারিক প্যালেট দেখায় যে দেবতা আকের তিনটি হৃদয় গ্রাস করছে। যদিও দেবতা আকেরের প্রধান ধর্মীয় উপাসনার কেন্দ্রটির অবস্থান অজানা। রাজা তেতির বিখ্যাত পিরামিড গ্রন্থে তাঁর পৌরাণিক ভূমিকা প্রথমবারের জন্য সম্পূর্ণরূপে বর্ণনা করা হয়েছিল।
দেবতা আকেরকে প্রথমে "ওই স্থানের প্রবেশদ্বার" রক্ষাকারী হিসেবে পৃথিবীর দেবতাদের একজন বর্ণনা করা হয়েছিল। তিনি মৃত রাজাকে "হেমতেত", "ইকেরু" এবং "জগব" এই তিনটি রাক্ষসী সাপের হাত থেকে রক্ষা করেছিলেন। মৃত রাজাকে "ঘেরা" (অর্থাৎ সমাধিস্থ) করে, দেবতা আকের মৃত ব্যক্তিকে সাপের বিষাক্ত নিঃশ্বাস থেকে দূরে সরিয়ে দেন। আরেকজন পৃথিবী দেবতা, গেব, আকেরের কাজের সাথে যোগ দিয়েছিলেন এবং প্রচার করেছিলেন। এইভাবে, দেবতা আকের দেবতা গেবের সাথে সংযুক্ত ছিল। অন্যান্য মন্ত্র এবং প্রার্থনায়, দেবতা আকেরকে দেবতা সেথের সাথে যুক্ত এবং এমনকি দেবতা সেথের প্রাণীর সাথেও দৃঢ়প্রতিজ্ঞ। এটি আকর্ষণীয় যে, কারণ দেবতা সেথকে পৃথিবীর দেবতা হিসেবে নয়, বরং বায়ু দেবতা হিসেবে বর্ণনা করা হয়েছে। 
মধ্য রাজ্যের বিখ্যাত কফিন টেক্সটস -এ, দেবতা আকের দেবতা খের্তিকে প্রতিস্থাপন করেন, এখন "তার নিশাচর বার্কে রা -এর ফেরিওয়ালা" হয়ে ওঠেন। দেবতা আকের সূর্য দেবতাকে পাতালের গুহায় রাত্রি ভ্রমণের সময় রক্ষা করেন। বিখ্যাত "বুক অফ দ্য ডেড", দেবতা আকের দেবতা খেপরীকে জন্ম দেন, তরুণ, একটি স্কারাব বিটল আকারে উদীয়মান সূর্য, দেবতা আকেরের দেবতা খেপরীর কবরের মধ্য দিয়ে নিরাপদে বহন করার পরে। অন্যান্য পাতালের দৃশ্যে, দেবতা আকের দেবতা রা-এর নিশাচর বার্ক বহন করে। তার যাত্রার সময়, যেখানে দেবতা আকেরকে মৃত ওসিরিসের দেহ তার গর্ভের নীচে লুকিয়ে রাখতে বলা হয়, দেবতা আকের দেবতা গেব দ্বারা সুরক্ষিত হন। 
বেশ কয়েকটি শিলালিপি, দেয়ালচিত্র এবং ত্রাণে, দেবতা আকেরকে উত্তর ও পশ্চিমের দিগন্তের সাথে সংযুক্ত করা হয়েছিল, তার দেহের সাথে দুটি দিগন্তের মধ্যে একটি পৌরাণিক সেতু তৈরি করা হয়েছিল। চতুর্থ রামেসিস, জেদখোনসুইয়াসংখ এবং পেডিয়ামেনোপেটের সমাধি থেকে পাওয়া কিছু শবাধারী গ্রন্থ বর্ণনা করে যে কীভাবে সূর্য দেবতা রা পাতালের মধ্য দিয়ে ভ্রমণ করেন "যেমন দেবতা সেথ কর্তৃক অ্যাপোফিস কেটে ফেলার পর অ্যাপোফিস দেবতা আকেরের পেট দিয়ে ভ্রমণ করেন"। এই ক্ষেত্রে, দেবতা আকেরকে একধরনের পাতাল জগতের প্রতিনিধিত্বকারী বলে মনে করা হচ্ছে।
মুঝসে দোস্তি করোগে!

মুঝসে দোস্তি করোগে! (অনুবাদ: "তুমি কি আমার বন্ধু হবে?") ২০০২ সালের ভারতীয় প্রণয়ধর্মী হাস্যরসাত্মক চলচ্চিত্র। এটি সহ-রচনা এবং পরিচালনা করেছেন কুনাল কোহলি। এটি কুনাল পরিচালিত প্রথম চলচ্চিত্র। যশ রাজ ফিল্মসের ব্যানারে চলচ্চিত্রটি প্রযোজনা করেছেন যশ চোপড়া। আদিত্য চোপড়া এবং কুনাল যৌথভাবে চলচ্চিত্রটির চিত্রনাট্য রচনা করেছেন। চলচ্চিত্রের মূল ভূমিলায় অভিনয় করেছেন হৃতিক রোশন, রাণী মুখার্জী ও কারিনা কাপুর ছাড়াও পার্শ্ব চরিত্রে অভিনয় করেছেন উদয় চোপড়া। চলচ্চিত্রটিতে তিন বাল্যবন্ধু পূজা (মুখার্জী), রাজ (রোশন) ও টিনা (কাপুর)-এর ত্রিভুজ-প্রেমের কাহিনি চিত্রায়িত হয়েছে। 
রবি কে. চন্দ্রন ও গোপাল শাহ ছিলেন ছবির আলোকচিত্র পরিচালক; রাহুল শর্মা এই চলচ্চিত্রতে সুরারোপ করেন। চলচ্চিত্রটি ২০০২ সালের ৭ আগস্ট মুক্তি পায়। কোটি রুপি বাজেটের চলচ্চিত্রটি বক্স অফিসে কোটি রুপি আয়ের মাধ্যমে ষষ্ঠ সর্বোচ্চ আয়কারী চলচ্চিত্র হয়ে উঠে।
"মুঝসে দোস্তি করোগে!" সমালোচকদের কাছ থেকে মিশ্র প্রতিক্রিয়া অর্জন করে।কারিনা কাপুর সেরা পার্শ্ব অভিনেত্রী বিভাগে ৪র্থ আইফা পুরস্কারে মনোনীত হন। "মুঝসে দোস্তি করোগে!" হৃতিক রোশন ও রাণী মুখার্জীর একমাত্র চলচ্চিত্র যেখানে তারা যৌথভাবে কাজ করেছেন।
"মুঝসে দোস্তি করোগে!" চলচ্চিত্রের অভিনয়শিল্পীদের তালিকা - 
 কোটি রুপি ব্যয়ে নির্মিত চলচ্চিত্রটির প্রধান আলোকচিত্র পরিচালক ছিলেন রবি কে. চন্দন এবং গোপাল শাহ। ছবিটি শিমলা, মানালি, ফিল্ম সিটি, লন্ডন এবং সুইজারল্যান্ড ও যুক্তরাজ্যের বিভিন্ন স্থানে চলচ্চিত্রায়িত হয়েছিল।
আহমেদ খান ছিলেন নৃত্য পরিচালনা; মনীষ মালহোত্রা এবং রকি স্টার ছিলেন পোশাক ডিজাইনার;শর্মিষ্ঠা রায় ছিলেন শিল্প নির্দেশক। রিতেশ সোনি এবং ভি. কার্নিক সম্পাদনার দায়িত্বে ছিলেন।
ভক্তি নদী

ভক্তি নদী বা ভক্তি নদ বাংলাদেশের ঠাকুরগাঁও জেলার ঠাকুরগাঁও সদর উপজেলার একটি নদী। ডাকোপাড়া গ্রামে শাকাতি নামে আরেকটি নদীর ধারা এসে ভক্তি নদে মিলিত হয়েছে।
নদটি চতুরাখোল, মহাদেবপুর, ভেলাজান, বাঁশগাড়া এলাকা হয়ে ঠাকুরগাঁও সদর উপজেলার রায়পুর ইউনিয়নের শালিখসা গ্রামে নেহারা নদীতে মিলিত হয়েছে।
ব্লুমফিল্ড ক্রিকেট অ্যান্ড অ্যাথলেটিক ক্লাব

ব্লুমফিল্ড ক্রিকেট অ্যান্ড অ্যাথলেটিক ক্লাব হল শ্রীলঙ্কার কলম্বো শহরভিত্তিক প্রথম-শ্রেণীর ক্রিকেট ক্লাব। এটি মেজর লিগে অংশগ্রহণকারী সবচেয়ে প্রাচীন দলগুলির মধ্যে একটি। এই ক্লাবের মাঠটি দারুচিনি উদ্যান সংলগ্ন রেইড এভিনিউর পাশে, রয়্যাল কলেজ, কলম্বোর উল্টোদিকে অবস্থিত।
মুফতি আব্দুর রহিম

মুফতি আবদুর রহিম হলেন একজন পাকিস্তানি ইসলামি পণ্ডিত, মুফতি, সংগঠক, শিক্ষাবিদ ও ধর্মীয় ব্যক্তিত্ব, যিনি জামিয়াতুর রশিদ করাচির রেক্টর এবং মাজমাউল উলূম ইসলামিয়া পাকিস্তানের সভাপতি। এছাড়াও তিনি গাজ্জালি বিশ্ববিদ্যালয়ের বর্তমান চ্যান্সেলর। 
আব্দুর রহিম পাকিস্তানের একটি সম্ভ্রান্ত ও ধার্মিক মুসলিম পরিবারে জন্মগ্রহণ করেন। তিনি দারুল উলূম করাচিসহ অন্যান্য প্রসিদ্ধ মাদ্রাসায় উচ্চতর ইসলামি শিক্ষা লাভ করেন। সে সকল প্রতিষ্ঠানে তিনি হাদিস, ফিকহ, তাফসির ও অন্যান্য ইসলামি শাস্ত্রে দক্ষতা অর্জন করেন।
জামিয়া তুর রশীদ করাচির একটি আধুনিক চিন্তাধারাসম্পন্ন ইসলামি শিক্ষাপ্রতিষ্ঠান, যা প্রথাগত ইসলামি জ্ঞানের পাশাপাশি আধুনিক বিষয়ে ও প্রশিক্ষণ প্রদান করে থাকে। এই প্রতিষ্ঠানটির প্রতিষ্ঠাতা ছিলেন মাওলানা আব্দুর রশীদ (রহ.), এবং পরবর্তীতে মুফতি আবদুর রহীম সেই দায়িত্ব কাঁধে তুলে নেন। তার নেতৃত্বে প্রতিষ্ঠানটি শুধু পাকিস্তানেই নয়, বরং আন্তর্জাতিক অঙ্গনেও পরিচিতি লাভ করে।
২০২১ সালের ১০ মে, জামিয়া তুর রশীদ ও জামিয়া বিন্নোরিয়া মিলে মাজমা-উল-উলূম আল-ইসলামিয়া নামে একটি নতুন ইসলামি শিক্ষা বোর্ড প্রতিষ্ঠা করে। এই বোর্ডটি পাকিস্তানের ফেডারেল শিক্ষা মন্ত্রণালয় ও হায়ার এডুকেশন কমিশন কর্তৃক স্বীকৃত। মুফতি আবদুর রহীম এই বোর্ডের সভাপতি হিসেবে দায়িত্ব পালন করছেন।
মুফতি আবদুর রহীম কেবল একজন শিক্ষক বা প্রশাসক নন, বরং তিনি সমাজের বিভিন্ন ইস্যুতে সরব ভূমিকা রাখেন। ইসলামি মূল্যবোধ প্রচার, যুবসমাজের নৈতিকতা উন্নয়ন এবং সামাজিক সংস্কারমূলক কর্মকাণ্ডেও তিনি অগ্রগামী ভূমিকা পালন করে থাকেন। তিনি বিভিন্ন আন্তর্জাতিক সম্মেলনে অংশগ্রহণ করে ইসলামি শিক্ষার আধুনিকায়ন ও কওমি স্বীকৃতির বিষয়ে আলোচনা করেন।
প্রকাশনা ও মিডিয়া উদ্যোগ
জামিয়া তুর রশীদ থেকে প্রকাশিত উল্লেখযোগ্য ম্যাগাজিনগুলোর মধ্যে রয়েছে:
ব্লুম (ভাষা মডেল)

বিগসায়েন্স বৃহৎ উন্মুক্ত-বিজ্ঞান উন্মুক্ত-প্রবেশাধিকার বহুভাষিক ভাষার মডেল () বা সংক্ষেপে ব্লুম (BLOOM) একটি ১৭৬-বিলিয়ন-প্যারামিটার ট্রান্সফরমার -ভিত্তিক অটোরিগ্রেসিভ লার্জ ল্যাঙ্গুয়েজ মডেল (এলএলএম)। মডেল, কোড বেস এবং এটি প্রশিক্ষণের জন্য ব্যবহৃত ডেটা, বিনামূল্যে লাইসেন্সের অধীনে বিতরণ করা হয়েছে। ২০২২ সালের মার্চ থেকে জুলাই পর্যন্ত ব্লুমকে প্রায় ৩৬৬ বিলিয়ন (১.৬টিবি) টোকেনের উপর প্রশিক্ষণ দেওয়া হয়েছে।
ব্লুম হল বিগসায়েন্স সহযোগিতামূলক উদ্যোগের প্রধান ফলাফল, একটি এক বছরব্যাপী গবেষণা কর্মশালা যা ২০২১ সালের মে থেকে ২০২২ সালের মে মাসের মধ্যে অনুষ্ঠিত হয়েছিল। বিগসায়েন্সের নেতৃত্বে ছিল হাগিং ফেস এবং এতে ফ্রান্স এবং অন্যান্য দেশগুলির কয়েকশ গবেষক এবং প্রকৌশলী অংশগ্রহণ করেছিলেন যারা একাডেমিয়া এবং বেসরকারি খাত উভয়ের প্রতিনিধিত্ব করেছিলেন। বিগসায়েন্সকে ফরাসি পাবলিক সুপারকম্পিউটার জিন জের উপর একটি বৃহৎ আকারের পাবলিক কম্পিউট অনুদান দ্বারা সমর্থিত করা হয়েছিল, যা জেনসি এবং আইডিআরআইএস (সিএনআরএস) দ্বারা পরিচালিত হয়েছিল, যার উপর এটি প্রশিক্ষিত ছিল।
ব্লুমের প্রশিক্ষণ কর্পাস, যার নাম রুটস (ROOTS), ওয়েব-ভিত্তিক অস্কার (OSCAR) কর্পাস (ROOTS-এর 38%) থেকে সংগৃহীত ডেটা এবং ভাষার ডেটা উৎসের একটি ম্যানুয়ালি নির্বাচিত এবং নথিভুক্ত তালিকা থেকে সংগৃহীত নতুন ডেটা একত্রিত করে। এটি ৪৬টি প্রাকৃতিক ভাষা (ইংরেজির জন্য সমগ্র ডেটাসেটের ৩০% থেকে চি তুম্বুকার জন্য ০.০০০০২% পর্যন্ত) এবং ১৩টি প্রোগ্রামিং ভাষাকে অন্তর্ভুক্ত করে।
প্রিমিয়ার লিমিটেড ওভারস টুর্নামেন্ট

প্রিমিয়ার লিমিটেড ওভারস টুর্নামেন্ট (স্পন্সরজনিত কারণে এআইএ প্রিমিয়ার লিমিটেড ওভারস টুর্নামেন্ট) হল শ্রীলঙ্কার প্রাক্তন লিস্ট এ ক্রিকেটের মূল ঘরোয়া ক্লাব ক্রিকেট প্রতিযোগিতা। ১৯৮৮ সালে প্রতিষ্ঠিত এই প্রতিযোগিতাটির চারবার নাম পরিবর্তন হয়েছে। ২০১৬–১৭ সালে নেগোম্বো ক্রিকেট ক্লাব কর্তৃক আদালত মামলার পর, ঐ মরসুমে এই প্রতিযোগিতাটি অনুষ্ঠিত হয়নি। ঐ মরসুভে বিভিন্ন জেলাভিত্তিক দল অংশগ্রহণ করেছিল। ২০২০–২১ সালে মেজর ক্লাব লিমিটেড ওভার টুর্নামেন্ট দ্বারা এই প্রতিযোগিতাটি প্রতিস্থাপিত হয়।
২০১৬–১৭ মরসুমের জেলাভিত্তিক টুর্নামেন্টে কলম্বো জেলা, কেগালে জেলাকে ফাইনালে হারিয়ে শিরোপা জয়লাভ করেছিল।
স্পেশাল অপস ১.৫: দ্য হিম্মত স্টোরি

স্পেশাল অপস ১.৫: দ্য হিম্মত স্টোরি একটি হিন্দি অ্যাকশন থ্রিলার ওয়েব সিরিজ যা নীরজ পাণ্ডে তৈরি ও পরিচালনা করেছেন ডিজনি+ হটস্টার-এর জন্য। এই সিরিজটি স্পেশাল অপস ইউনিভার্সের অন্তর্গত এবং এতে কে কে মেনন হিম্মত সিংয়ের চরিত্রে অভিনয় করেছেন। সিরিজটি ২০২১ সালের ১২ নভেম্বর প্রিমিয়ার হয়েছিল।
২০২১ সালের জানুয়ারিতে ডিজনি+ হটস্টার আনুষ্ঠানিকভাবে সিরিজটি ঘোষণা করে কে কে মেনন-কে মুখ্য চরিত্রে নিয়ে। একই মাসে আফতাব শিবদাসানি কাস্টে যোগ দেন।
সিরিজটির নির্মাণকাজ ২০২১ সালের ফেব্রুয়ারিতে শুরু হয়েছিল। ২০২১ সালের জুলাইয়ে ইউক্রেন-এ চিত্রগ্রহণ করা হয়েছিল，যার ইউক্রেন অংশ কিয়েভ-এ সম্পন্ন হয়েছিল।
চার-পর্বের সিরিজটি ২০২১ সালের ১২ নভেম্বর ডিজনি+ হটস্টার-এ ডিজনি+ ডে-এর অংশ হিসেবে প্রিমিয়ার হয়েছিল।
শোটির একটি টিজার ২০২১ সালের ১৪ অক্টোবর ডিজনি+ হটস্টার-এর সোশ্যাল মিডিয়া হ্যান্ডেলে প্রকাশিত হয়েছিল। ট্রেলারটি ১৯ অক্টোবর ২০২১-এ আনুষ্ঠানিক মুক্তির আগেই অনলাইনে লিক হয়ে যায়।
"টাইমস অফ ইন্ডিয়া"-র জন্য আর্চিকা খুরানা মন্তব্য করেন, "কায় কায় মেননের হিম্মত সিং RAW এজেন্ট হিসেবে স্থায়ী ছাপ রেখেছেন" এবং ৫-এর মধ্যে ৩ রেটিং দেন।
"ফার্স্টপোস্ট"-এ মনিক শর্মা লিখেছেন, "স্পেশাল অপস ১.৫ একটি ডিট্যুর হিসেবে হিম্মত সিংকে আরও ব্যক্তিগত করে তোলার চেষ্টা করেছে, কিন্তু গল্পটি খুবই বিচ্ছিন্ন।"
"স্ক্রল"-এ উদিতা ঝুনঝুনওয়ালা উল্লেখ করেন, "স্পেশাল অপস ১.৫ একটি অ্যাপেটাইজারের মতো মনে হয়, মূল কোর্সের জন্য অপেক্ষার সময় প্যালেট ক্লিনজার হিসেবে।"
"বলিউড বাবল"-এর ভাবনা আগরওয়াল মন্তব্য করেন, "নীরজ পাণ্ডে-এর গল্প বলার ধরন এবং কে কে মেনন-এর হিম্মত সিং চরিত্র সিরিজটির শক্তি।"
প্রতীক সুর ইতিবাচক প্রতিক্রিয়া জানিয়ে ৫-এর মধ্যে ৩.৫ রেটিং দেন।
২০২২ সালের এপ্রিলে নীরজ পাণ্ডে নিশ্চিত করেন যে স্পেশাল অপস-এর তৃতীয় সিজন প্রযোজনাধীন এবং ২০২৩ সালের শুরুর দিকে মুক্তি পাবে।
হাগিং ফেস

হাগিং ফেস, ইনক. () নিউ ইয়র্ক সিটিতে অবস্থিত একটি ফরাসি-আমেরিকান কোম্পানি। তারা মেশিন লার্নিং ব্যবহার করে অ্যাপ্লিকেশন তৈরির জন্য কম্পিউটারের গণনার সরঞ্জাম বানায়। স্বাভাবিক ভাষা প্রক্রিয়াজাতকরণ নিয়ে কাজ করা অ্যাপ্লিকেশন তৈরির জন্য তাদের তৈরি করা ট্রান্সফরমার্স লাইব্রেরি সবচেয়ে বেশি পরিচিত। এছাড়াও তাদের একটি প্ল্যাটফর্ম আছে, যেখানে ব্যবহারকারীরা তাদের তৈরি করা মেশিন লার্নিং মডেল ও ডেটাসেট অন্যদের সাথে শেয়ার করতে পারে এবং তাদের কাজ দেখাতে পারে।
কোম্পানিটি ২০১৬ সালে নিউ ইয়র্ক সিটিতে ফরাসি উদ্যোক্তা ক্লেমেন্ট ডেলাঙ্গু, জুলিয়েন চাউমন্ড এবং থমাস উলফ দ্বারা প্রতিষ্ঠিত হয়েছিল। প্রতিষ্ঠাকালীন সময়ে এটি কিশোর-কিশোরীদের লক্ষ্য করে একটি চ্যাটবট অ্যাপ তৈরি করার উদ্দেশ্য নিয়ে শুরু করেছিল। কোম্পানিটির নামকরণ করা হয়েছে আলিঙ্গনরত মুখের ইমোজি বা হাগিং ফেস (U+1F917 🤗) নামে। তাদের চ্যাটবটের চালিকা মডেলটিকে উন্মুক্ত-উৎসে আনার পর, কোম্পানিটি তাদের প্রধান উদ্দেশ্য পরিবর্তন করে মেশিন লার্নিংয়ের একটি প্ল্যাটফর্ম হিসেবে আত্মপ্রকাশ করে।
২০২১ সালের মার্চ মাসে হাগিং ফেস একটি সিরিজ বি ফান্ডিং রাউন্ডে ৪০ মিলিয়ন মার্কিন ডলার সংগ্রহ করেছে।
২০২১ সালের ২৮শে এপ্রিলে কোম্পানিটি একটি উন্মুক্ত বৃহৎ ভাষার মডেল প্রকাশের জন্য অন্যান্য কয়েকটি গবেষণা গোষ্ঠীর সাথে সহযোগিতায় বিগসায়েন্স গবেষণা কর্মশালা চালু করে। ২০২২ সালে কর্মশালাটি ১৭৬ বিলিয়ন প্যারামিটারসহ বহুভাষিক বৃহৎ ভাষার মডেল ব্লুমের ঘোষণার সাথে সমাপ্ত হয়।
২০২২ সালের ডিসেম্বরে কোম্পানিটি পাইথনে মেশিন লার্নিং অ্যাপ্লিকেশন বিকাশের জন্য নির্মিত একটি ওপেন সোর্স লাইব্রেরি গ্র্যাডিও অধিগ্রহণ করে।
২০২২ সালের ৫ই মে কোম্পানিটি কোয়াচু ও সেকুইয়ার নেতৃত্বে তার সিরিজ সি ফান্ডিং রাউন্ড ঘোষণা করে। কোম্পানিটি ২ বিলিয়ন মার্কিন ডলার মূল্যায়ন পায়।
২০২২ সালের ৩রা আগস্ট কোম্পানি প্রাইভেট হাব ঘোষণা করে, এটি তার পাবলিক হাগিং ফেস হাবের একটি এন্টারপ্রাইজ সংস্করণ যা সাস বা অন-প্রিমিসেস স্থাপনাকে সমর্থন করে।
২০২৩ সালের ফেব্রুয়ারিতে কোম্পানি আমাজন ওয়েব সার্ভিসেস (এডব্লিউএস) এর সাথে অংশীদারিত্ব ঘোষণা করে, যা এডব্লিউএস গ্রাহকদের কাছে উপলব্ধ হাগিং ফেসের পণ্যগুলিকে তাদের কাস্টম অ্যাপ্লিকেশনগুলির জন্য বিল্ডিং ব্লক হিসাবে ব্যবহার করার অনুমতি দেবে। কোম্পানি আরও বলেছে যে, ব্লুমের পরবর্তী প্রজন্ম ট্রেনিয়ামে চালানো হবে, যা এডব্লিউএস দ্বারা তৈরি একটি মালিকানাধীন মেশিন লার্নিং চিপ।
২০২৩ সালের আগস্টে কোম্পানি ঘোষণা করে যে, এটি একটি সিরিজ ডি তহবিলে $৪.৫ বিলিয়ন মূল্যায়নে $২৩৫ মিলিয়ন সংগ্রহ করেছে। তহবিলের নেতৃত্বে ছিল সেলসফোর্স এবং Google, Amazon, Nvidia, AMD, Intel, IBM, এবং কুয়ালকম থেকে উল্লেখযোগ্য অংশগ্রহণ পায়। 
২০২৪ সালের জুনে, কোম্পানি Meta এবং স্কেলওয়ের সাথে ইউরোপীয় স্টার্টআপগুলির জন্য একটি নতুন এআই অ্যাক্সিলারেটর প্রোগ্রাম চালু করার ঘোষণা দেয়। এই উদ্যোগের লক্ষ্য হল স্টার্টআপগুলিকে তাদের পণ্যগুলিতে ওপেন ফাউন্ডেশন মডেলগুলিকে একীভূত করতে, ইউরোপীয় এআই ইকোসিস্টেমকে ত্বরান্বিত করতে সহায়তা করা। প্যারিসের স্টেশন এফ ভিত্তিক প্রোগ্রামটি সেপ্টেম্বর ২০২৪ থেকে ফেব্রুয়ারি ২০২৫পর্যন্ত চলে। নির্বাচিত স্টার্টআপগুলি মেন্টরিং, এআই মডেল এবং সরঞ্জামগুলিতে অ্যাক্সেস এবং স্কেলওয়ের কম্পিউটিং শক্তি পাবে।
২০২৪ সালের ২৩শে সেপ্টেম্বর আদিবাসী ভাষার আন্তর্জাতিক দশককে এগিয়ে নিতে, হাগিং ফেস মেটা এবং ইউনেস্কোর সাথে যৌথভাবে মেটার নো ল্যাঙ্গুয়েজ লেফট বিহাইন্ড উন্মুক্ত-উৎসের এআই মডেলের উপর নির্মিত একটি নতুন অনলাইন ভাষা অনুবাদক<ref><nowiki>
২০২৪–২৫ ভারতীয় মহিলা লিগ

২০২৪–২৫ ভারতীয় মহিলা লিগ হল ইন্ডিয়ান মহিলা লিগের ৮ম মৌসুম, ভারতের শীর্ষ ডিভিশন মহিলাদের পেশাদার ফুটবল লিগ। ইস্টবেঙ্গল এই মৌসুমে প্রথমবারের জন্য মহিলা লিগ চ্যাম্পিয়ন হয়।
৮ম আসরে ৯টি ক্লাব প্রতিযোগিতা করার কথা ছিল, যার মধ্যে ৭টি আগের আসরের এবং দুটি ২০২৩–২৪ ভারতীয় মহিলা লিগ ২ থেকে পদোন্নতিপ্রাপ্ত। ২০২৪ সালের অক্টোবরে, স্পোর্টস ওড়িশা প্রত্যাহার করে নেয়, যার ফলে লিগে অংশগ্রহণকারী ৮টি ক্লাব থেকে যায়। এআইএফএফ ২০২৪-২৫ মৌসুম থেকে আইডব্লিউএলের জন্য পদোন্নতি-অবনমন ব্যবস্থা বাস্তবায়ন করে।
অ-হিন্দু উপাসনালয়কে মন্দিরে রূপান্তর

অ-হিন্দু উপাসনালয়গুলিকে মন্দিরে রূপান্তর বলতে মূলত মুসলিম, খ্রিস্টান, জৈন এবং বৌদ্ধদের উপাসনালয়গুলি ভারত এবং পশ্চিমে হিন্দু উপাসনালয়ে রূপান্তরিত হয়েছে।
আরও দেখুন: ভারতে মসজিদ-বিরোধী প্রচারণা
মুসলিম শাসনের পতন এবং হিন্দু জাতীয়তাবাদী আন্দোলনের উত্থানের সময় মসজিদকে হিন্দু মন্দিরে রূপান্তরিত করার ঘটনা বিশেষভাবে লক্ষ্য করা যায়। উদাহরণস্বরূপ, রাম জন্মভূমি নামে পরিচিত বাবরি মসজিদ ভেঙে ফেলা এবং সেই স্থানে রাম মন্দির নির্মাণ একটি উল্লেখযোগ্য উদাহরণ।  মধ্যযুগীয় ভারতে, রাজনৈতিক ক্ষমতার স্থানান্তরের ফলে ধর্মীয় কাঠামোতে পরিবর্তনের ফলে একই রকম ঘটনা লক্ষ্য করা গিয়েছিল।
এই তালিকায় ধর্মীয় তাৎপর্যপূর্ণ স্থানে হিন্দু মন্দির ধ্বংস করে নির্মিত পূর্ববর্তী মসজিদগুলি রয়েছে যা এখন পুনরুদ্ধার করা হয়েছে এবং হিন্দু মন্দিরে রূপান্তরিত করা হয়েছে। এতে এমন মন্দিরগুলিও রয়েছে যেখানে মসজিদের মূল কাঠামো আর টিকে নেই এবং মন্দিরটি সেই স্থানে নির্মিত হয়েছিল।
এই টেবিলে এমন কিছু পূর্ববর্তী গির্জা তালিকাভুক্ত করা হয়েছে যেখানে চিহ্নিত মূল ভবনগুলি হিন্দু মন্দিরে রূপান্তরিত হয়েছে। এটি কেবল সেই গির্জাগুলিকে অন্তর্ভুক্ত করে যেখানে মূল কাঠামোটি কখনও মন্দিরের স্থান ছিল না।
আরও দেখুন: ব্রাহ্মণদের দ্বারা বৌদ্ধ মন্দিরের বরাদ্দ
তীর্থঙ্করদের মূর্তি শিবলিঙ্গ দিয়ে প্রতিস্থাপন করে অনেক জৈন মন্দিরকে হিন্দু মন্দিরে রূপান্তরিত করা হয়েছিল। বীরশৈবধর্মের আগ্রাসী উত্থানের ফলে জৈনধর্মের পতন শুরু হয়েছিল ।